Sestaoko Udala - Sestaoko Inauteriek 10.000 euro banatuko dituzte sarietan\nSestaoko Inauteriek 10.000 euro banatuko dituzte sarietan\nSestaon dena dago prest 2018ko inauteriez disfrutatzeko. Gaur goizean Udaleko zinegotziak mozorrotuta agertu dira programazioa aurkeztu eta herritarrei jaietan parte har dezatela animatzeko. Jarduerak gaur 16, ostirala, hasi eta 18an, igandea, amaituko dira.\n“Sestao dibertsiora zabalduko den udalerria izango da datorren asteburuan. Jendeari dei egiten diogu mozorrotu, eta seguruenik eskualdeko inauteri garrantzitsuenetan, modu osasungarri eta alaian parte hartzeko” eskatu du Josu Bergara alkateak.\nBere aldetik, Eduardo Abad Kultura arloko zinegotziak azpimarratu duenez, programazioa “ aurreko urteetakoaren antzekoa da, eta oso herrikoiak izanik gustu guztietako jarduerez osatua, baina batez ere esango nuke gure Inauterietako Desfileak oso sari potoloak dituela eta horrek koadrila asko animatuko duela parte hartzen”.\nMozorrorik onenen artean, saritan banatuko diren 10.000 eurotik gora dira Sestaoko inauterietako eragingarri handiena.\nUdala osatzen duten talde politikoek programazioaren aurkezpena baliatu dute jai hauek disfrutatuko dituen jendeari mezu serio bat bidaltzeko. Zentzu honetan, emakumeenganako begirunea eskatu dute “inauteriak eraso sexistarik gabeko jai libreak izan daitezen". Ideia hau sendotzeko, Berdintasun arloak honako lelo hau daraman pegatina banatuko du “Jaietan ere Beldur Barik jarrera”, nahi duten talde guztiek Desfilean zehar erakusteko.\nEra berean, jendeari eskatu diote modu osasuntsu baten dibertitzeko espazio publikoak eta altzariak errespetatuz.\nProgramazio osoa kontsulta dezakezu lotura honetan.


Urola Erdiko Gazte Koordinadora Sozialistak jardunaldiak egingo ditu urriaren 30ean, azaroaren 5ean eta azaroaren 20an | danbolin\nUrola Erdiko Gazte Koordinadora Sozialistak jardunaldiak egingo ditu urriaren 30ean, azaroaren 5ean eta azaroaren 20an\nKrisi kapitalistak eta Covid-19aren testuinguruak ezaugarritzen du Urola Erdiko GKSren jaiotza. Gaur egungo krisi testuinguruan langile klasearen lan baldintzak okertu dira, langabezia tasak gora eginez eta langileoi ABEEak (ERTEak) aplikatuz, besteak beste. Begien bistakoa da horrek guztiak gazte langileon bizi ereduaren kaskartzea dakarrela. Gauzak horrela, gaurtik aurrera eskualde mailan zein bertako herrietan gazte problemaikak hartzen dituen forma partikularrei erantzuteko lan egingo dugu.\nGainera, egungo testuinguruak askatasun eta eskubideen urraketak normalizatzea eta naturalizatzea ahalbidetu du; esaterako, Biltzeko askatasuna murriztu eta kontrol soziala areagotu egin da. Halaber, errepresioari bide eman dioten indar polizialen presentzia handitu egin da eta biztanleria kontrolatzeko mugikorretako aplikazioak diseinatu dira.. Azkenik, gazteenganako kriminalizazioan gorakada nabarmena eman da.\nHorren guztiaren aurrean, aipatutako egoerek burgesiaren klase interesei men egiten dietela azpimarratu nahi dugu, gai horiek problematizatzeko eta beren zentzu politikoa azalarazteko Urola Erdiko GKStik antolatu ditugun jardunaldi politikoetara gonbita luzatu nahi diogu eskualdeko pertsona orori.\nHitzaldi guztiak arratsaldeko 18:30ean izango dira eta jardunaldiei hasiera emateko tokia Azpeitiko Gaztetxea izango da. Bertan, gaur egungo krisi testuinguruaren aurrean antolakuntzaren beharraz hitz egingo da. Bigarren hitzaldia azaroaren 5ean Azkoitiko matadeixen izango da; bertan, kontrol sozialaren zentzu politikoaz hausnartuko dugu, bizi dugun egoeran aurrera eraman den kontrol sozialaren areagotzea kontuan edukiz. Azken eguna azaroaren 20an izango da, arratsaldean estatu burgesaren baitan indar errepresiboek duten paperaren inguruko hitzaldia izango da liburutegi azpiko lokalean. Ondoren, Zestoako Gaztetxean afaltzeko aukera egongo da eta egunarekin amaitzeko Ukabil eta Rodeoren kontzertuak egongo dira.\nIñaki Azkuneren ‘Zestoaren Historia (2)’ lana kaleratu dute\n’60 urte bidelagunak biltzen’ kanpaina jarri du martxan Atzegik\nPrevious Article Iraurgi Lantzen S.Ak Enpresa Teknikaria behar du\nNext Article Eskualdeko Enplegu eta Prestakuntza eskaintza 2020-10-19\n· Urria 2020 (1)· Iraila 2020 (0)· Abuztua 2020 (0)· Uztaila 2020 (0)· Ekaina 2020 (0)· Maiatza 2020 (0)· Apirila 2020 (0)· Martxoa 2020 (0)· Otsaila 2020 (0)· Urtarrila 2020 (0)· Abendua 2019 (0)· Azaroa 2019 (0)


Udalak koronabirusaren aurrerapenaren aurrean neurriak hartu ditu | zuIN\nUdalak koronabirusaren aurrerapenaren aurrean neurriak hartu ditu\nArrisku taldea izateagatik hirugarren adinekoei zuzendutako kirol eta kultur jarduera guztiak bertan behera uzteko erabakia hartu da, eta herriko jubilatuen zentro guztiak ixtea erabaki da, beste abisu bat eman arte\nProtokolo bat lantzen ari gara, toki-administrazio gisa, Eusko Jaurlaritzako Osasun Sailak zehazten dituen hurrengo agertokietara aurreratzeko, eta harekin koordinatuta ari gara lanean\nHerritarrei eskatzen zaie saiatu daitezela udalera ahalik eta gehien ez joaten administrazio-izapideak egiteko. Horretarako, gomendatzen da udalaren webgunearen bidez bizilagunen eskura dauden tresna telematikoak erabiltzea\nLaudioko Udala neurriak hartzen ari da, koronabirusaren aurrerapenaren aurrean azkar eta irmo jarduteko. Horregatik, gaur goizean, Ander Añibarro alkateak lehenengo erabakiak hartu ditu, udaleko hainbat teknikarirekin eta Eusko Jaurlaritzako Osasun Sailarekin adostuta, lehenik eta behin hirugarren adinekoei zuzendutako jarduera guztiak bertan behera uzteko. Arrisku talde bat denez, prebentzio neurri horrekin saihestu nahi dute birus hori hartu ahal izatea.\nEra berean, ildo horri jarraituz, udalerriko erretiratuen zentro guztiak ixtea erabaki da: Sant Rokezar Kluba, Ugarte Kluba eta Santa Ana Kluba (ostalaritza-jarduerari eutsi zaio), beste abisu bat eman arte.\nEra berean, bertan behera utzi dira datozen egunetan herrian egingo diren kirol eta kultur jarduera guztiak, Arabako Foru Aldundiak emandako gomendioei jarraituz.\nGobernu-taldea, udal-teknikariekin batera, lanean ari da laudioar Udalarentzat protokolo espezifiko bat garatzeko, gerta daitezkeen hurrengo agertokietara aurreratu ahal izateko, eta, horretarako, Eusko Jaurlaritzako Osasun eta Hezkuntza Sailarekin elkarlanean ari da etengabe, erakunde hori ari baita Euskal Autonomia Erkidegoan jarraitu beharreko prebentzio-jarraibideak eta -neurriak ezartzen eta koordinatzen.\nBestalde, herritarrei eskatzen zaie udaletxera joatea ahalik eta gehien saihesten saiatzeko, premiazko gaiak izan ezik, izapide administratiboak egiteko. Kasu horietarako, gomendagarria da 010 telefonora deitzea, udalerriaren barrutik, edo 944 034 800 telefonora, beste udalerri batetik deitzen bada, eta, horrez gain, herritarren eskura dauden tresna telematikoak erabiltzea, www.laudio.eus udal-webgunearen bidez, doan.\n“Lasaitasunerako deia egin nahi nuke, eta ahalik eta lasaitasun handiena helarazi; izan ere, neurri horiek guztiak, eta hartu behar ditugunak, kontu handiz hartu behar ditugu, birusa udalerrian zabal ez dadin”, adierazi du Ander Añibarro Laudioko alkateak.\n← Irakurketa kluba Nadia Ghulam-ekin apirilaren 6an\nUdalak, udal instalazio guztien itxierarekin, koronabirusaren hedapena geldiarazteko neurriak indartu ditu →


Adikzioa duen pertsonaren nahiz senitarteko eta laguntzaileen garraio gastuak arintzen dituzte dirulaguntza hauek\nAdikzio mota ezberdinak tratatzeko Oñatitik kanpora joan behar dela kontutan hartuta, garraio gastuak arintzeko dirulaguntzak eman ohi ditu udalak. Helburua, Oñatiko biztanleei EAEko tratamendu-zentro publiko edo hitzartuetara joateko aukera ematea da.\nDirulaguntza hauen onuradunak, droga mendekotasun arazoak edo beste mota bateko adikzio edo kontsumo arriskua duten eta tratamendu programak egiten ari diren Oñatiko biztanleak dira. Baita ere, tratamendua eraginkorra izan dadin adikzioa duen pertsona horri laguntzen dion senitarteko edo lagunarena. Familiako kideek ere garraio dirulaguntza eskatu dezakete, Oñatin erroldatuta badaude eta autolaguntza taldeetan parte hartzeko beste herri batera joan behar badute.\nAdikzio mota desberdinen tratamendurako udal dirulaguntzak eskatu ahal izateko bete beharreko baldintzak hiru dira oinarrian: tratamendua hasi duen pertsonak Oñatin erroldatuta egon behar du, gutxienez bi urtez, edo udalerrian gutxienez hiru urtez erroldatuta dauden senideekin bizitzen egon behar du; adikzioa duen pertsonak lau hilabete gutxienez eraman beharko du errehabilitazio-programan; eta helburu berarekin emandako beste edozein laguntzarekin bateraezinak izango dira laguntza ekonomiko hauek.\nAdikzio mota desberdinen tratamendurako udal dirulaguntzak azaroaren 30era arte eskatu ahal izango dira.


OIHARTZUN KUANTIKOA – Kontzientzia eta Ongizatea – Conciencia y Bienestar\nGaur egun nere iharduera terapeutikoa, ongizatearekiko lankidetasuna nahi baduzu, OIHARTZUN KUANTIKOAN (aurrerantzean O.K.) oinarritzen da nagusiki, nahiz eta beste zerbait gehiago ere baden. Hala ere berau da egite bat, metodo bat, Frank Kinslow Doktoreak landua eta bideratua.\nKontzientzia Aratzean oinarritutako sistema, Eumozioaren eragina eta Intentzioaren gauzatzea tarteko. Pertsonalki zuzenean egin daitekeen prozedura da, baita ere urrunera. Ahal den heinean, beharra eta interesa duen pertsonakin zuzenekoa gomendatzen da.\nZutik jarri ginen momentutik eta buru belarri gizaki izaeraren jabe eginda, inguratu gaituzten arazo guztiei erantzuna eman ahal diegu kontziente izanda Kontzientzia Aratzak duen antolaketa indarraz.\nEgonezin ekonomikoak ditugu, lanarekikoak, sendikoak, harremanetakoak,…. Bazter guztietan nabaritzen ditugu mehatxuak, “aurre egin edo ihes”, hau da gure belaunaldiaren joera. Bainan hau alda daiteke. Nola?, kontziente izanda. Kontzientzia Aratzak emozioa zein gogoa argitzen ditu. “Ez dezagun begiratu atzera tristuraz, ezta ere aurrera beldurrez, baizik eta aurrera kontzientziakin”. Jamen Thurberek esana.\nEmozioak eta pentsamenduak gogoak sortutako formak dira, eta aldarazteko zerbait behar dutenez, badugu horretarako sustantziarik eta formarik ez duen zerbait. Kontziente izan behar da. Pentsamenduak energia izanda eta kontuan edukita ez direla agortzen inoiz, badu zentzua pentsatzeak beren jatorria agortzen ez den iturri batekoa dela.\nPentsamendu bakoitzak emozioa du berekin eta dardarazten gaituen sentipen nagusitzailea darama. Ondorioz, pentsamenduak zein emozioak joera bat hartzen du, eta joera hori urrutiratzen bada iturritik, harmoniatik, arriskua dago kaltegarria izatea.\nKontzientzia Aratza zarela aurkitzea, berataz jabetzea alegia, lehen pausoa da bizitza oparoa eta osoa eramateko. Horrela lortu dezakegu erabateko jarduera. O.K. prozedura askarra eta eraginkorra da, osatzea bideratzen du eta minak arindu. Osasuna ordena da, harmonia, barruko pakea, baldintza gabeko maitasuna. Osatzearen gakoa ordenamendu gabeko bibrazioak neutralizatzean lortzen da, eta horretarako bibrazio ordenatuak behar.\nOsatze sistemak , tradizionalak edo ez, medizina alopatikoa bera, akupuntura, homeopatia, gorputz terapiak eta prozedura energetiko sotilak ere, ordenu bibratorioa berreskuratzean funtzionatzen dute. Kontzientzia Aratza ez da bibrazio bat, bibrazioen jatorria baizik.\nKontzientzia arrunta egoa bera da. Hitz gutxitan esan da, ez bagera kontziente egiten bakoitza gerala sorkuntzaren testigantzaren jabe, izaki mugagabeak alegia, bakarrik kontuan izango ditugu ohiko mugak. Bizitza hau bera perfektua da, gertatzen dena da ez gerala kapaz edo gai bere perfekzioaz jabetzeko.\nKontzientzian jartzen du enfasia O.K. prozedurak, ez da teknika bat, indarrik apenaz egin behar den. Kontzientzia Aratzetaz kontziente izatearen prozedura da. Hogei segundu eta minutu batzuen tartean iraun dezake, eta saioa bukatuta eraginak iraun dezake denbora luzean.\nO.K. duen eraginkortasunak, bere inplikazioak, ahalbideratzen du edozein arazoei zuzentzea. Osasun sistema tradizionalak egitura erabiltzen duen modura O.K. disolbatzea bilatzen du. Egituren disolbatze ordenatuak Kontzientzi Aratzera bideratzen du gogoa, horrela praktikariak ordena darama desegiturara.\nKontziente izaten ikasiz modu egokian, adi, senda daitezke orkatileko zein belauneko zartadaren min fisikoak, buruko minak, liseriketa kontuak, artikulazioetako minak, kezka emozionalak arindu, zeloak adibidez, samindura, antsietatea, beldurrak, eta ere ekonomia arazoak zuzendu, harremanak eta sexu bizitza.\nMugimendua ezabatzen du O.K. prozedurak, eguneko kezkak gailenduz eta Kontzientzia Aratzean asentatuz. Badira teknika eraginkor ugari energiaren eremura mugatzen direnak eta ondoren gogora bueltatuz. Energia sorkuntzaren iturrira biltzeak jardunaren boterea nabarmen gehitzen du.\nIzugarrizko lanak egin daitezke, bakarrik kontzientziatze mailak jarri ditzake mugak. Jakinekoa da pertsona mugatuak gerala eguneko ohiko jardunetan, eta hori konprenigarria da, bainan jakinda mugarik ez dagoela, hasi gindezke gure kontzientzi arrunta lotzen duten kateetaz askatzen eta bizi egungo mugetatik haratago.\nKontzientzia Aratzak bere lotunea du Ezerezakin, Hutsuneakin. Bata zein bestea esan dezakegu eremu berdinak direla. Guzti horrek ahalbideratzen du egokia den giroa sortzearen osaketa gauza dadin, bere ordenu perfektoaz baliatzen da. Kontzientzia Aratzean blai egiten den triangulatze prozedura da erabiltzen den teknika, berak eramaten du erlajatze egoera batetara pilatutako estresatik askatuz. Hau O.K. da. Egin beharrezko saioak bakoitzak dakarkien sintomatologien arabera dira, hori bai, beti onartuko da datorrena. Funtsean hiru elementuetaz baliatzen gara: Kontzientzia Aratza, Eumozioa eta Intentzioa.\nEz dugu ahantzi behar Kontzientzia Aratza ez dela objetu bat. Norbera da bere esentzia mugagabeakin. Batek hau dakienean, jabetzen denean izaki mugagabea dela, gorputzarekiko menpekotasunak aldegiten du eta gogoaren eza indarra galtzen hasten da. Gure kontzientzia kanpora begiratuz ainguratua badago, bizipen zaratatsuaren sentzazioetara, orduan konturatu gabe joanen zaigu txinpart goxo honen sorkuntza.\nEgiten dugunarekiko eta pentsatzen dugunarekiko ere uste dugun baino kontrol gutxiago dugula ohartzean konprenitzen da nola gure gogora toki bat hartzera datorrela pakea. Kontrolatze beharrarengatik askatu beharrean gaude. Daramagun segurtasun ezagatik datorkigu behar hori, Naturaren elementuetan konfiantzarik ez, eta Naturaren elementuen jatorria non egongo, eta Kontzientzia Aratzean.\nGure Izakia bakarra da sorkuntza guztian. Oinak bi mundutan ditu: Kontzientzia Aratzaren itsaz zabalean eta sortutako Kosmoak berekin dituen hainbat adierazpen zatikatuetan. Fisika kuantikoak izen bat baino gehiago aipa dizkio. Lynne McTaggerek dioen modura konpara dezakegu zero puntuakin, hutstasun gune horrekin, hala ere ez nahasi David Bhomek aurkitu duen “ordenu inplikatuakin”, hau bera da Kontzientzia Aratza.\nBarne bidea eta kanporakoa, beren norabidean desberdintzen dira, arazoz beteriko bideak besterik ez, badirudi sufrimenduaren aterabidera mugitzen direla. Bide bat beti bide bat izango da, eta ezin zaitu eraman zauden tokira.\nZe sintoma edo egoeretarako?. Ba begira:\n* Osatze fisikoa: zauriak, kolpeak, minak, inflamazioak,,,,\n* Osatze psikologiko-emozionalak.\n* Harremanetako arazoak.\n* Gaixotasun kronikoak.\n– Era materialeko zailtasunak.\n– Elikatzeko joerak.\n– Lan iharduerak,enplegua bera, hainbat zeregin,…\nNerekin harremanetan jartzeko: emaila distirabai@hotmail.es, edo telefonoa 638180996\nOharra: Urrunera lana egin ahal izateko beharrezkoa da aurrez telefono bidezko harremana. Besarkada, Agur.


Irekia Eusko Jaurlaritza - Gobierno Vasco :: 1.865 langabe gehiago ditu Euskadik otsaila amaituta\n1.865 langabe gehiago ditu Euskadik otsaila…\n<img src="https://www.irekia.euskadi.eus/uploads/cover_photos/18112/original/gente_3.jpg" style="max-width:100%" alt="" />\n1.865 pertsonaz handitu zen otsailean Lanbideren bulegoetan izena emanda dauden langabeen kopurua, guztira 176.036 egin arte; urtarrileko kopuruarekiko % 1,07 gehiago, alegia. Haatik, 2013ko aldi berarekiko, % 1,11 behera egin du langabeziak.\nUrtarrilean 867.653 izan dira, batez beste, Gizarte Segurantzaren afiliatuak, aurreko hilean baino 1.620 gehiago. Aipagarria da iazko sasoi honetan bertan enplegua oraindik desagertzen ari zela. Otsaileko datuak, eta segur aski hemendik uztailera bitartekoek ere bai, oneratze-bidea hasia dela iradokitzen du.\nProbintziaka, portzentajezko igoerarik handiena Bizkaian izan da (% 1,25), 1.222 lagun gehiagok eman baitute izena Lanbiden; ondoren Araban (% 1,11), 307 lagun gehiagok langabezian izena emanda, eta, azkenik, Gipuzkoan (% 0,69) 336 langabe gehiagorekin. Otsailean, emakumeen artean handitu zen batik bat langabezia –1.070 langabe (% 1,19) gehiago– (langabeen % 51,59 emakumezkoak dira).\nGizonezkoen artean, berriz, 795 langabe (% 0,94) gehiago egon dira.\nAdinei dagokienez, 25 urtetik behera: 397 langabe gehiago, % 3,65 gehiago. 25 eta 44 urte bitartekoa: 1.008 langabe gehiago, % 1,13 gehiago. 45 urte eta gehiago: 460 langabe gehiago, % 0,62 gehiago.\nOtsailean, sektore guztietan egin du gora langabeziak. Zerbitzuen arloan handitu da gehien langabe kopurua, 1.220 enplegu-eskatzaile gehiago; ondoren aurreko enplegurik ez zuten pertsonak (519), Eraikuntza (83) Nekazaritza (40) eta Industria (3) daude.\nINFANCIA,ADOLESCENCIA Y JUVENTUD\n1.865 langabe gehiago ditu Euskadik otsaila amaituta . http://t.co/a8OzzgR3YW\nEuskadi cierra febrero con 1.865 personas más en situación de #desempleo - http://t.co/9qFqJ2pITx vía http://t.co/sSzfsSXA4u\nEuskadi cierra febrero con 1.865 personas más en situación de desempleo http://t.co/xwYrD9xaT1\ngente_3.jpg 400 KB (jpg)\n6.797 langabe gehiago ditu Euskadik urtarrila amaituta\n2.725 langabe gehiago ditu Euskadik otsaila amaituta\n1.514 langabe gehiago ditu Euskadik abuztua amaituta\n1.781 langabe gehiago ditu Euskadik urria amaituta\n6.198 langabe gehiago ditu Euskadik urtarrila amaituta\n1.335 langabe gehiago ditu Euskadik martoxoa amaituta\n371 langabe gutxiago ditu Euskadik maiatza amaitu ondoren\n1.795 langabe gehiago abuztuan


Industria, Turismo eta merkataritza ministerioa - El Ministerio de Industria, Energía y Turismo constata el significativo aumento de la cobertura de banda ancha en España\nIndustria, Energia eta Turismo Ministerioak banda zabalaren estaldurak Espainian izan duen hedapen nabarmena egiaztatu du\nBanda zabalaren estalduraren 2015eko txostena\nInformazio Gizartea eta Agenda Digitala | 2015/05/20\nEspainiarren %76k mugikorreko 4G-eko banda zabala dauka; 2014an, aldiz, %48 ziren horiek.\nEspainiarren %61ak 100 megako banda zabala du; 2014ko datuekin alderatuta, beraz, ehuneko 5 puntu igo da, zuntz optikoaren hazkuntza dela eta.\nBanda zabalak landa-ingurunean zenbateraino dauden aztertu da.\nTxosten hori Espainiarako Agenda Digitaleko telekomunikazioen eta sare ultralasterren planean argitaratuko da, eta maiatzaren 9ko Telekomunikazioen 9/2014 Lege Orokorrak jasotzen duen tresnetako bat ere bada.


Izena: Deustuko unibertsitatea\nHelbidea: Unibertsitateen etorbidea, 24\nTipologia Orokorra: Unibertsitatea\nEraikintza Data: 1883\nAutorea: Marques de cubas, Jose Maria Basterra\nUnibertsitatearen jatorrizko eraikina lorategiz inguratutako lur eremu batean dago, Deustuko erriberan, Ibaizabal ibaiak eta Artxanda mendiak mugatzen duten inguruan. Leku lasai eta bakartuan dago, baina, aldi berean, hiritik gertu. Eraiki zuten garaian Bizkaiko eraikinik handiena zen, Derioko Seminarioaren ondotik. Francisco Cubas arkitekto madrildarrari eskatu zizkioten planoak, baina ez zituen egin eraikin osoarenak; J. Maria Basterra arkitekto bilbotarrak ere parte hartu zuen lan horretan, nahiz eta, eraikina hainbestetan handitu ondoren, haren jatorrizko lanetatik bat ere ez den geratzen ia. Francisco Cubas arkitektoak izen ona zuen, eta horregatik jo zuten harengana; horrez gain, Jesulagunen ordenarentzat lan egina zen Madrilen, eta Butroeko gazteluan ere aritua zen.\nUnibertsitateko campusera eraikin nagusitik abiatzen da, Linternatik. Ikastegiak izandako bilakaeraren ondorioz, instalazio berriak egin behar izan zituzten: Unibertsitate Komertziala eta Mendeurreneko eraikina eta, horien osagarri, konponketak egiteko lantegiak eta kirol guneak (futbol zelaia besterik ez dago egun).\nLinterna eraikitzeko lanak 1883an hasi zituzten. Oinplanoa arintzeko, bi ditu, berdin-berdinak, eta horien inguruan antolatzen dira gainerako gelak. Eskaileretatik igo, eta honako hauek aurki daitezke: kapera gotikoa eta antzinako biblioteka (gaur egun Gradu aretoa da). Eskailerak, beraz, bi tenplutara eramaten du; erlijiosora, ibilbidearen amaieran, eta jakintzarenera (biblioteka).\nEraikinaren aurreko aldea hiru gorputz irtenek egituratzen dute. Erdikoan sarrera nagusia eta antzinako biblioteka daude. Eta bi alboetara kapera publikoa (desagertua dago) eta paraninfoa ditu. Horiek adierazten zituzten unibertsitateak zituen bi funtzioak: erlijio funtzioa eta irakaskuntza funtzioa.\nFatxada nagusi handiak finkatzen du multzo guztiaren irudia, eta hirian duen lekua ere hark ematen dio. Horma batek eta aurrera ateratako hiru gorputzek osatzen dute. Erdikoa besteak baino zabalagoa eta pixka bat garaiagoa da, eta horren bi alboetan daude beste bi gorputzak.\nEraikin eklektikoa da, baina, aldi berean, harmoniatsua, orekatua; izan ere, lehen begiratuan, eraikin guztiz simetrikoa dela dirudi, ezberdintasunik gabea. Oro har, arau klasizistekin egina da, eraikin zibiletan gertatu ohi den bezala; eliza publikoa egiteko, aldiz, elementu erromanikoak erabili zituzten.


Previous Article CHE, ZURE EREDUAREN BEHARRA\nAipatze Maltzurra edo, gauza bera dena, aipu-meatzaritza (quote mining) delakoaren adibide argia dena. Hau da, testu baten pasarte isolatu bat hartzea berari ez duen esangura emateko eta honela, iruzurrezko eran, erabiltzeko testuaren egilearen ospea honek partekatzen ez zuen iritzia babesteko. Marx, Engels eta Lenin izaten dira mota guztietako erreformistek egindako aipatze maltzurraren biktimak. Bereziki Lenin eta bereziki La enfermedad infantil del izquierdismo en el comunismo bere liburua. Euskal Herrian, adibidez, orain dela 40 urte EIA eta EEko buruzagiek liburu horretako aipuak ekartzen zituzten zuritzeko, besteak beste, beraiek bultzatutako eszisioa LABen eta, oro har, erreforma frankistaren erakundeetan euren parte hartzea.[i]\nGoiko aipua da horren adibide bat. Zeren eta iturria den liburu berean (Leninen) irakurri ahal baitugu honakoa:\n"Indudablemente, quien de un modo general siguiera sosteniendo la vieja afirmación de que abstenerse de participar en los parlamentos burgueses es inadmisible en todas las circunstancias, estaría en un error."\nAipatze Maltzurraren kasu bereziki petral baten aurrean gaude beraz. Leninen liburua irakurri ez edo bera desitxuratzeko eskrupulurik ez duenak burututakoa. Ezjakintasuna, maltzurkeria ala bien konbinazioa ez dira hemen amaitzen baina.\nZeren eta zertarako, Leninen arabera, lan egin behar dute dute iraultzaileek parlamentu burgesaren barruan? Zilegi bekit, galdera hau erantzuteko, ekartzea lehenengo aipua bere osotasunean:\n"Mientras no tengáis fuerza para disolver el parlamento burgués y cualquier otra institución reaccionaria, estáis obligados a actuar en el seno de dichas instituciones precisamente porque hay todavía en ellas obreros idiotizados por el clero y por la vida en los rincones más perdidos del campo. De lo contrario corréis el riesgo de convertiros en simples charlatanes."\n(33. orrialdea, azpimarratu dudan testu da aurreko aipuan falta dena)\nEta oraindik argiago:\n"....la participación en las elecciones parlamentarias y la lucha en la tribuna parlamentaria es obligatoria para el partido del proletariado revolucionario, precisamente para educar a los elementos atrasados de su clase, precisamente para despertar e ilustrar a la masa aldeana analfabeta, ignorante y embrutecida."\nBistan denez, Lenin bere garaiko landatar herri langileari buruz ari da. Horiek hala, galdetu ahal dugu, bide batez, ea Leninek emandako parlamentu burgesen parte hartzeko arrazoi honek balio digun egun. Izan ere:\nEuskal Herrian bezalako nazio batean landatar populazioa oso gutxiengo txikia da.\nPopulazio hori ez dago egun analfabeto, ezjakin eta aberetutzat jotzea.\nBadago, egon, egungo Euskal Herria bezalako sozietateetan populazioaren zati handi bat analfabetismoak, ezjakintasunak eta aberetzeak jota dagoena. Ez gaitz hauen bertsio klasikoak, bertsio “modernoa” baizik, haien eragile nagusiak masa-hedabide ezberdinak eta informazio- eta komunikazio-teknologiak dituena. Iraultzaileak parlamentuan parte hartzea eraginkorra izatea gaitz horien aurka eztabaidagarria oso iruditzen zait.\nBadugu hemen, berez, debate interesgarri bat. Zeren eta Lenin miresteak, bera maila goreneko estratega iraultzailetzat jotzeak eta teoria iraultzailerako bere ekarpena funtsezkoa dela pentsatzeak ez baitakar iraultzaile errusiarra hutsezina izatea eta, are gutxiago, bere tesi guztiak edozein errealitate kapitalista garaikidea aplikagarriak direla sinistea. Gure ideiak ez dira dogma bat praktikarako gida bat baizik. Hauteskunde burgesetan parte hartzeari buruzko Leninen ikuspuntua ez da salbuespena.\nHau alde batera utzita ere, ordea, aztertzen ari garen aipuak ez du babesten gure txiolari erreformistaren tesia. Berak ez digulako eskatzen iraultzaileoi gure hautagaiak aurkeztea, bere koalizio erreformistari ezerezen truke oparitzea baizik. Ez dugulako arrazoirik pentsatzeko EH Bilduren (ala beste edozein indar politiko erreformistaren) lan parlamentarioak masen kontzientzia igotzen lagunduko duenik. Aitzitik logikak eta esperientziak esaten digute erakunde demokratiko burgesei buruzko jendearen ilusioak indartuko dituela, haien arazoak erakunde horien bidez konpon daitezkeelako sinismena indartuz.\nHala ere, ezin da era absolutuan baztertu iraultzaileok, une jakin batean, hauteskunde-aukera erreformista bat babesteko komenientzia ala beharra. Eta Leninek ez du hau ukatzen, ñabardura interesgarri (ehun urte ondoren, nire ustez, zaharkitu ez dena) gehituz:\n"....yo querría apoyar a Henderson con mi voto del mismo modo que la soga sostiene al ahorcado"\nHau da Sortuko kideek gugandik nahi duten sostengua?\n[i]Esaterako, Xabier Markiegik Askatasuna aldizkari zenean, Iñaki Gil de San Vicente eztabaidatzen. Ezin dut eman iturriaren erreferentzia osoa aspaldi galdu nuelako eta, saiatu arren, ez dut aurkitu interneten.


Ficoban, Gabonei aurrea hartzen - Bidasoko Hitza : Bidasoko Hitza\nIaz 18.000 bisitari baino gehiago jaso zituen azokak. Argazkia: Ficoba.\nUrteko ospakizun handienen atarian, Gabon usaina nabari daiteke dagoeneko Irungo kaleetan barrena. Oraindik bi aste falta diren arren, Ficoba erakustazokan Gabonei aurreratzea erabaki dute aurten ere. Azken momenturako uztea da gehienen hautua, baina askok, ordea, aurretik dena prest izateko joera dute eta hala, atzotik Gabonetako erosketak egitera ehunka eta ehunka lagun gerturatu dira bertara. Etzira bitarte, Euskal Kostaldeko Gabonetako Azoka bisitatzeko aukera izango da.\nAzken urteotako arrakasta errepikatzeko asmoz, aurten, hamahirugarrenez jarraian egingo dute. «Azoka multisektoriala da, askotariko produktuak aurki daitezke bertan», azaldu du Ficobako azoken zuzendari Monica Aldaik. Orotara, 100 erakusketari baino gehiagok izango dute postua milaka metro koadroko pabiloian. Elikagaiak eta gastronomiako produktuak, food-truck delakoak, estetika, dekorazioa, turismoa, moda eta osagarriak, etxerako apaingarriak, kirol arropa, oinetakoak, jostailuak, aisiari begirako produktuak, zerbitzuak… Horrek guztiak lekua du Ficoban. Eta hori gutxi balitz, bisitariek Espainiako Estatuko txoko guztietako jakiak dastatzeko aukera ere izango dutela kontatu dute azokaren antolatzaileek, doan.\nLehen mailako milaka produktu eros daitezke, baina horrez gain, bertako merkataritzari ere keinu bat egiteko ohitura dute urtero antolatzaileek. «Beharrezkoa da tokiko merkataritzari bultzada ematea, eta aurten ere eurekin kontatu nahi izan dugu». Are gehiago. Negozio irundarrek beti dituzten postuez gain, hiriko 12 dendek ere ordezkaritza izango dute. Irungo Udalaren eekimenez Naturalki Gurea izeneko 40 metro koadroko postua txandakatu beharko dute negozio horiek. «Merkataritza txikiari nolabait ate bat irekitzea izan da asmoa, euren produktuak erakutsi ditzaten», azaldu du zuzendariak. Hala, Recambios 365, Juncal haurren arropa denda, Anaka optika, Zergatik, Kattagorri oinetakoak, Arbelaiz obradorea, Top Queens, Tello eta Duque oinetako dendak, Kervan alfonbra denda, Kopiart eta Kolore Gambara saltokiak izan dira udalaren egitasmoaren onuradunak.\nBisitari gehienek azoka erosketak egiteko baliatzen duten arren, bestelako funtzioak ere baditu denden bilguneak. Aldaik azaldu duenez, «azoka hau ez da soilik kontsumora bideratutakoa, harago joan nahi izaten dugu urtero».\nHala, artisautzari ere azokaren ateak zabaltzeko hautua egin dute azken urteotan. Horrela, Gabiltza elkartearekin elkarlanean, bederatzigarren Irungo Artisautza Azoka egiteko baliatzen ari dira asteburua. Eskualdeko eta kanpoko dozenaka artisauren lanak ikusgai eta salgai egongo direla kontatu dute Ficobatik. «Azokan ere normalean dendetan aurkitzen ez ditugun produktu eta zerbitzuak kontsumitzeko aukera eskaini dugu», gehitu du. Gainera, erakusketak eta bestelako ekitaldi mordoa ere prestatu dituztela azaldu du azokaren zuzendariak.\nHelduek erosketak egin bitarte, etxeko txikienek ere badute zer egin asteburuan zehar. Puzgarriak, jolasak, tailerrak, magia ikuskizunak… Inor ez aspertzeko denetarik prestatu dute antolatzaileek. Monica Aldai: «Azoka plan bat da azken finean».\nMezu hori zabaldu nahi izan dute Ficobatik, goiz edo arratsalde atsegin bat familian pasatzeko aukera ere badagoela bertan. Eta haurrei bideratua ere, azken urteotan klasiko bilakatu den Berrerabiliz erakusketa berezia jarri dute, haurrei birziklatzeko ohiturak jolasen bitartez irakasteko helburuarekin.\nIgandera bitarte, ikusi, dastatu eta erosteko aukera izateaz gain, opari mordoa banatuko dituzte bisitari guztien artean. 50 opari baino gehiago zozkatuko dituzte, askotarikoak gainera. Bertaratutako guztiek itsas bidai bat Mediterranoan barrena, 100 euroko erosketa txekeak edota Eguberritako saskiak irabazteko aukera izango dute.\n18.000 bisitaritik gora\nUrtean zehar Ficobak dozenaka azoka jaso arren, oraingoa denetatik «garrantzitsuenetarikoa» dela aitortu dute antolatzaileek. Urtez urte goraka egin duen feria da, eskualdeko eta Ipar Euskal Herriko herritarren artean erreferentzia bilakatu arte. Iazko azokatik 18.000 lagun baino gehiago pasatu ziren, zifra «ikaragarria» antolatzaileentzat. Hazkundea nabarmena izan da, Gipuzkoa mailan tankera horrelako azoken artean ia nagusiena bilakatzea lortu baitu. «Maila ikaragarri batetara iritsi gara azoka honekin, oso pozik gaude, bai bisitarien kopuruarekin, eta baita ere erakusketarien kalitatearekin», onartu du Aldaik.\nAzoka, gaur eta igandean 11:00etatik 20:00etara izango da zabalik, eta bihar, berriz, 21:00etan itxiko ditu ateak. Helduen sarrera 3 euroan (12 urtetik beherakoek, doan) eskura daiteke, leihatilan bertan. Ficoban bertan aparkatzeko aukera badago, doan. Informazio gehiago, www.expo.ficoba.org webgunean eskuragarri.


Mina edo libertatea! - Kepa Larrea - 111 Akademia\nIzenburua: Mina edo libertatea!\n2018/01/12 3:56 pm\nHor nonbait irakurri dut Xabier Mina Historiak ahaztutako pertsonaia bat dela. Nik ezezagun bat dela uste dut, ordea. Behin irakurriz gero zaila, hartaz ahaztea. Berak ur-lasterraren kontra igeri egiten zuen eta hauek, badakigu, Historiak irensten ditu. Bere alboan borrokatu zuten euskaldun mordoa bezala.\nJose Bonaparte eta Fernando VII.a izan ziren bere etsai nagusiak. Baina xehe-xehe begiratu ahal dugu jadanik azken bi hauen biografietan eta ez dugu aurkituko Minaren arrastorik. Liburu hau irakurtzean horren zergatia jakingo dugu, bai.\nParisen kartzelaratuta egon zen lau urteren inguruan. Han aginte altuko militarrak ezagutu zituen, kartzelaratuak haiek ere, eta, hizkuntzez gain, gerrako estrategiak ikasi zituen haiekin; behin Mexikora iritsita, bertakoen alde gauzatuko zituen estrategiak.\nPertsona zintzoa zenez, gerra egiteko bere modua ere zintzoa zen, ahal zen neurrian. Eta beste bertute batzuen artean berau zen erakargarriena, etsaiarentzat barne.\nBerak Mexikoko Independentzia ez zuen ezagutu, baina beharbada horrenbeste faltsukeria, horrenbeste zangotraba eta horrenbeste jokaldi makur bidean izan ez balitu, beharbada …\nGure eskoletan ikertu beharrezko pertsonaia.


Buber: "Lan koordinatua behar dugu"\t| UNInet\n« Konektatzeko aukera | Hasiera | Kontzertuak zuzenean »\n2000ko abenduak 6, Asteazkena\t| UNInet\t|\nBuber: "Lan koordinatua behar dugu"\nBere webgunea euskal erreferentziarik osatuena izan da sarean\nIkasten ari zela sortu zuen luzaz sareko euskal erreferentzia nagusia izan den webgune pertsonala: Buber's Basque Page webgune aitzindaria. Ez zuen hori gogoan 1994an hainbat daturekin webgune xumea abian jarri zuenean.\nNolatan hasi zinen zure wegbunea egiten?\n94an hasi nintzen, HTML lengoaia ikasteko ariketa moduan. Nire helburua ez zen Euskal Herriari buruzko webgune handi bat egitea, orrialde pertsonala eraiki nahi nuen baina zerbait bereizgarrirekin. Orduan euskal orrialde askorik ez zegoenez, nire euskara eskoletatik hartutako gauza batzuk jarri nituen, ikastaro batean izan bainintzen Donostian 91-92 aldean. Baina ordutik hasi nintzen jendeak bidalitako artikuluak biltzen eta webgunea hazi zen.\nLan handia eman dizu?\nHasieran uste baino gehiago hazten ari zen eta orduan nolabait lana antolatu behar nuela pentsatu nuen. Horrek lan handia eman zidan. Hasieran ez nekien nola egin webgune eleanitza baina egun ez zait gehiegi kostatzen berau gobernatzea.\nHain famatua bihurtuko zenik imaginatu zenuen?\nInondik inora ere ez. Baina euren arbasoei buruzko jakinmin handia duen jende asko dago EEBBetan eta sarean ez dago ingelesez euskal kulturari buruzko informazio askorik. Uste dut hori dela nire webgunea hain famatua bilakatzearen arrazoia. Badaude historiari eta politikari buruzko liburu batzuk baina orokorregiak dira eta jendeak baserriko ohiko bizitza, kristo aurreko sinismenak eta horrelako gauzak ezagutu nahi ditu.\nHorrenbeste informazio biltzeko nola egin duzu?\nGehiena beste lagun batzuek bidaltzen dute. Argentinan, Kolonbian eta beste lekuetan euskaldunen arrastoa segitu duten jendeak dira. Euskal Herritik ere informazioa bidaltzen didate historiari, kulturari eta euskarari buruz. Entziklopedietatik eta beste zenbait iturritatik ere hartu dut informazioa.\nEuskaldun asko ezagutu dituzu?\nBai, webguneari esker asko ezagutu ditut, bai Euskal Herrikoak zein diasporakoak: EEBB, Argentina, Mexiko, Australia eta beste hainbat lekutakoak.\nZuri ere baliagarria gertatu zaizu?\nBai, Euskal Herria hobeto ezagutzeko. Uste dut egungo egoeraren zergatien ideia osatuagoa daukadala orain. Kultura, historia eta beste guztia ere hobeto ezagutzen dut eta diasporako euskalduak beste herrialdeetan nola bizi diren hobeto dakit orain.\nAskok ezagutu dute Euskal Herria zuri esker?\nAskorentzat den-dena da berria, ideiarik ere ez dutelako. Euren abizena webgunean aurkitzen dute eta harritzen dira euskal abizena dela jakitean Orduan Euskal Herrira joan behar direla diote. Badira beste batzuk, agian abizena euskalduna dela pentsatzen dutenak baina deus gehiagorik ez dakitenak. Orduan webgunea aurkitzen dute sarean eta honek lehendabiziko datuak ematen dizkie.\nZein da EEBBetan Basque hitzari buruz dagoen kontzeptua?\nGehienek ez dakite gauza handirik. Edo euskaldunak artzainak zirela eta ardietan adituak direla �txantxa asko daude euskaldunak eta ardiak direla eta� dakite, edo ETAri buruz entzun dute. Esaterako, moreover.com-en basque jarrita albisteak bilatuz gero, gehiena ETAri buruz da. Hala, jendeak ez daki kulturari buruzko ezer eta berau zaindu behar dela. Nire webguneak euskal kulturaren eta hizkuntzaren edertasunaz zerbait irakatsiko dien esperantza dut.\nAzken aldi honetan, buber.net berria zabaltzeaz gain, euskal genealogiari buruzko zerrenda bat zabaldu duzu.\nBai, eztabaida zerrenda da, euren jatorriari buruzko datuak nahi dituzte bisitari askok eta zerrenda honekin horrelako gauzak eztabaidatzea nahi dut, jendeak galdetzea eta zerrendako jakintsuek erantzutea. Galdera guztiak, hala ere, ezin izango ditu erantzun, zeren eta batzuek dena jakin nahi dute.\nEuskal diasporarentzat tresna egokia da sarea?\nDudarik gabe, bai. Honela informazio gehiago biltzen da, komunikazio handiagoa dago, jendeak gehiago ikasten du eta euskal mundua gaurkotasunez bizitzen dute.\nBost urte hauetan nola baloratzen duzu gure herriaren presentzia bertan?\nEmendatu da baina asko falta du oraindik. Euskal herri guztiak sarean egon beharko lirateke eta Eusko Jaurlaritzak hori lagundu beharko luke, diasporako euskal klubak lagundu dituen moduan. Argitalpenak sareratzen ere lagundu beharko luke. Orohar, euskal presentziaren hurrengo faseak jente askoren lan koordinatua eskatuko du, presentzia handiagoa eta koerenteagoa osatzeko. Informazio gehiago jarri behar da hizkuntza garrantzitsu guztietan: euskara, ingelesa, frantsesa eta espainiera. Agian jada horretan ibiliko dira euskal unibertsitateren batean edo, hala nahi nuke behintzat. Nik lagundu nahi nuke, edo behintzat jakinaren gainean egotea, lanak ez errepikatzearren.\nDakizunez, zure izena jarri dute euskal webguneen sariketa bati. Zer deritzozu?\nBai, galdetu zidaten ea Buber izena erabil zezaketen eta niretzat ohorea da, nire webgunea erabilgarria eta garrantzitsua dela adierazten dit.\nEuskal internauta "amerikanoa"\nEuskal internautarik famatuena "amerikanoa" dugu. Blas Pedro Uberuagak euskara gutxi daki, Donostian urtebeteko egonaldia egin zuenekoa, baina nahikoa daki webguneko bisitariei bere abizena hotsprings bezala itzultzeko. Aita Munitibartik artzain joan zen EEBBetara eta ama ere euskal jatorrikoa du. Fisikaria da eta berriki ikasketak amaituta, Nuevo Mexicoko Santa Fe hirian lana topatu du.\nGurera bueltatzea momentuz ez du ostertzean Buberrek, baina egunen batean aitarekin itzultzeko asmoa du "bere begietako Euskal Herria ikustera". Haren gazte denborako goraintziak berak ere "aitaren begien bidez" ezagutzeko gogo bizia du.


Auzotarrei bizkar ematea leporatu diote Udalari Bilbo Zaharra, San Frantzisko eta Zabalako elkarteek - Uriola.eus\nuriola.eus 2017-12-12 11:35 Udal gaiak Bilbo\nHau ez da plana goiburuarekin, Bilboko Udalaren Auzokizuna 2020 plana salatuko dute Bilbo Zaharra, San Frantzisko eta Zabalako auzotarrek elkarretaratzea eginez gaur, 18:30ean, Plan Komunitarioaren Mahai Politikoa batzartzen den unean.\n"Duintasuna auzotarrentzat" aldarrikatu zuten Munduko Arrozak ekimenean | Ikusi handiago | Argazki originala\nAzken bost urteetan, Bilbo Zaharra, San Frantzisko eta Zabalako 2012-2016 Komunitate Planean, orain Auzokizuna 2020k ordezkatu duena, 75.057.148 euroko inbertsioa egin du Bilboko Udalak eremua "erabat garatzeko". 2017. urtean zehar Udalak, Eusko Jaurlaritzarekin eta Bizkaiko Foru Aldundiarekin batera, 13 milioi euro bideratu ditu auzo horietan erabiltzeko.\nHori horrela, joan den azaroaren 29an, Tokiko Gobernu Batzarrak beste plan bat onetsi zuen. Bertan 2020. urtea amaitu baino lehen aplikatu beharko diren 64 jarduketa jaso dira, "parte hartuz eta adostasunez zehaztu direnak", Udalaren esanetan. Auzoetan "ondo errotutako" 250 gizarte, kultura, ekonomia eta auzo-eragilek eta politikari eta teknikarik lagundu dute Auzokizuna 2020 plana egiten, eta, hori dela eta, "proposatutako ekimenen %71 sartu da azken testuan", beti ere Udalaren arabera.\nBilbo Zaharra, San Frantzisko eta Zabalako taldeen koordinakundea ez da iritzi berekoa. Udalak Auzokizuna 2020 plana "auzotarrei bizkar emanda, ezkutuan" onartu duela salatu du. "Auzotarren 100 proposamen baino gehiago izan arren, nahiago izan du bere plan propioa gauzatu, komunitatearekin beharrezko kontsentsua eta adostasuna lortu barik". Koordinakundearen hitzetan, Auzokizuna plana "ezerezean geratuko den beste plan bat" izango da. Eraginkortasun gutxikoa, besteak beste, pobrezia tasa "jasanezina" den auzoetan: "Industria turistikotik haratago pertsonak gaude, batzuk miseria gorrian, Bilboko eskaparatetik at gaudenok, hain zuzen ere".\nAuzotarrak entzuteko, politikariei "zubiak zeharkatzeko" eskatu die koordinakundeak. Bilbo Zaharra, San Frantzisko eta Zabalara hurbiltzeko, alegia. Izan ere, koordinakundeak ondo baino hobeto ezagutzen ditu hiru auzoetako "gabeziak eta altxorrak". Horregatik eskatzen die udal ordezkariei "babes instituzionala".\nGaur 18:30ean batzartzekoa da San Frantziskoko udaltegian Plan Komunitarioaren Mahai Politikoa. Udaltegi aurrean deitu du mobilizaziora Bilbo Zaharra, San Frantzisko eta Zabalako taldeen koordinakundeak Udalak ez diezazula ziria sar. Hau ez da plana goiburuarekin.


Osakidetzaren mahai sektoriala: Akordio eskasa - OSAKIDETZA | sindicato ESK sindikatua\nSakatu hemen komunikatu hau hitz egiten duen akordioa jaisteko.\nGaur goizean Osakidetzako mahai sektorialean, SATSE, SME eta UGTek 3300 plazatako EPErako akordioa zinatu dute Administrazioarekin (3000 txanda librean eta 300 barne promozioan). Eskainitako plazen %90entzako lekualdatze lehiaketa ere zinatu dute. Akordio eskasa ESK sindikatuarentzat, ondorengo arrazoiengatik:\n3000 plazatako eskaintza hau azkenengo urtetakoak baino EPE handiagoa bada ere, sektorearen behar eta ahalmenetik (administrazioarentzat ez du kostu ekonomikorik) oso urrun gelditzen da. Gaur egun 35.000 langile gara, hauetatik 14.000 (ia %40a) behin-behineko izaera dugu. Gainera hauen artean talde garrantzitsu bat (5.000 baino gehiago) lanpostu estrukturalak dira.\nProposamen hau, espainiar estatuan ez bezala, behin-behinekotasuna %8ra arte jaisteko hainbat argi-urtetara dago. Europako auzitegiak Administrazio Publikoko kontratazioaren zati handi bat Iruzurrezkotzat jo du berriki. Hala ere, Osakidetzak ez du esaten zenbat bakante diren estrukturalak behin-behinekotasuna jaitsi ahal izateko. Nor da erruduna orain Madrilgo inposaketei leporatu ezin zaionean?\nOperario, sukaldari eta mantentze lanetarako plazak ateratzea positibotzat jotzen badugu ere, ez dira nahikoak. Argi ikusi daiteke Osakidetzak egiten duen xantaian, kolektibo hauetarako plaza gehiago eskainiz pribatizazioak onartzearen truke. Plaza horiek ateratzea posible bada, zergatik ez dute egiten?\nGainera, dakiten modu bakarrean egiten dute, inposaketaren bitartez eta hiritarrei ekonomiaren gaineko inpaktuari buruzko kalitatezko ikerketarik azaltzeari uko egiten. Eta ez dute egiten ikerketa horrek azalduko bait zuen pribatizazioak, gaur egun, diru-kutxa publikorako gain-kostua, zerbitzu kalitatearen galera eta prekarietatearen hazkundea suposatzen duela. Argi geratu zen Nafarroako Ospitaleko sukaldearen pribatizazioarekin; erabiltzaileen milaka salaketekin eta Nafarroako Kontuen Ganbararen informearekin, non, foru diru-kutxarentzako suposatu zuen gain-kostua plazaratzen zen. Orain dela hilabete gutxi Nafarroako sukaldea esparru publikora itzuli zen. Ez al die ematen zertan pentsatu?\nOsakidetzak, modu autoritarioan, zerbitzu berriak ez pribatizatzeko bere akordio propioak betetzeke uzten ditu. Urdulizeko sukaldea pribatizatzeko bere helburuarekin jarraitzen dute OARC/KEAO-k ESKri arrazoia eman badio ere sukalde, garbitegi, lisatze eta garbiketa zerbitzuen lizitazioak baliogabetuz.\nOsakidetzak ez du hitzik esaten:\n2011ko Garapen profesionaleko deialdiaren ebazpenari buruz. Langileengan egoneza eta diskriminazioa sortuz.\nLaburbilduz, Osakidetzari arnasa ematen dion akordioa da hau, aurpegia garbitzea errazten dio berandu datorren EPE eskas honekin. Bitartean, zerbitzuen pribatizazioa, langileen egonkortasuna eta krisiaren aitzakiaz lapurtutako eskubideen berreskuratzea bezalako premiazko arazoak konpontzeke usten dira. Langilegoa prekarietate maila altuarekin jarraituko du eta honen aurrean borrokan jarraitu behar dugu.\nLehenengo egunetik kontratatzeari buruz, langileen osasuna arriskuan jarriz, lan erritmo altuagoak pairatuz eta, azken finean, hiritarrei eskainitako zerbitzua arriskuan jarriz ere.\nLangileen gaixotasuna ez zigortzeari buruz.\nKrisian zehar galdutako erosteko-ahalmena berreskuratzeari buruz. Etab\nBatasun sindikalak eskaintzen digun aukera paregabea galdu dela deritzogu, gerorako utziz arazo larrien konponketa. Etorkizuna zehaztu gabe gelditzen da, aurrean akordioak ez betetzeko joera handia duen Administrazioa daukagun bitartean.\nESKak langileak mobilizatzera animatzen jarraituko du lapurtutako eskubideak berreskuratu, lan baldintza duinak lortu eta zerbitzu publiko %100 publikoak lortu arte.\nBarakaldon, 2017ko ekainak 23.


Sastraka: ilustrazioaren ikuspegi feminista - Usandizaga Diseño\nSastraka: Jone Bengoa, akuarela eta kontzientziak pizteko gogoak\nDiseinu, arte, argazkilaritza, ilustrazioa eta beste hainbat sormen alor gizarte eraldaketarako ezinbesteko tresna dira. Hezkuntza proiektu ororen helburu nagusia, bizitzari aurre egiteko jarrera duten pertsona autoaske eta kritikoak bultzatzea ere bada. Gizarte hobeago bat eraikitzen lagunduko duten eragile sortzaileak.\nElkarrizketa hau, testuinguru horretan koka daiteke. Sormen prozesu, marrazteko trebezi edo ilustrazio teknikak erakusteko baino, kontzientziak margotu eta mugitzeko pintzel more bat ere bada hau.\nHasteko eta ezagutzen ez zaituenarentzat, nor da eta nolakoa Jone Bengoa?\n23 urteko emakume kaotiko baina langilea naiz, pixkat insegurua, umore bereziduna eta hitz jokoak gustatzen zaizkiona eta noski, ilustrazioa eta sorkutza pasio dituena. Eibartarra naiz, Industria Diseinu eta Prduktu Garapenean Ingeniaritzan graduatua eta kurtsoko lehen seihilekoa bertan irakasle lanetan ibilia. Oraintxe bertan tartetxo «sabatiko» batean aurkitzen naiz. Duela 4 urte baino gehiagotik Eibarko Nalua talde feministan militantu dut eta marraztea izan da beti nire terapia. Nire lanak SASTRAKA izenpean sinatzen ditut.\nlibre sangrado, akuarela ilustrazioa, sastraka\nnoiz hasi zen zure marrazteko bokazioa? eta orduztik nola izan da zure marrazteko lanaren garapena?\nBetidanik izan da nire hobbi gustokoena eta erdi profesionalki marraztea kasualiatez etorri zait nolabait. Esan daiteke sare sozialen boom-arekin ilustrazioak daukan transmizio boterea ezagutu ahal izan dudala, horrek dakarren nolabaiteko «engantxe»-arekin. Noski, horri esker lanak eta salmentak lortu ahal izan ditut.\nEn (de)construcción, akuarela eta collage ilustrazioa, sastraka\nZure marrazkietan, emakumeen presentzi nabarmena da, ikuspuntu feminista markatu batekin gainera… zer dela eta gai hori?\nBeti izan naiz feminista, oso txikitatik kexatu naiz emakumeei ematen zaigun rol-az, ez naiz oso heteronormatiboa izan… Eta nire ilustrazioak elkarbanatzen hasi nintzen momentua, Nalua talde feminista sortzearekin batera gertatu zen. Denboraldi hortan feminismo hitzak beldurra ematen zuen oraindik, informazio gutxi zegoen eta militantzia askoz gutxiago. Horregaitik mazu konkretu batzuk zabaltzearen premia ikusi nuen eta borroka honen barruan nire zatitxoa egitea. Hortaz aparte, emakumearen irudia emakumeon ikuspuntutik plasmatzea oso garrantzitsua ikusten dut, idealizazio, normalizazioak eta genero rol inposatuak apurtzeko.\nZein ekarpen usten dezu egin diezaiokela ilustrazioak gizarteari?\nAro hiperinformatu honetan, irudiak etengabe kontsumitzen ditugu, eta inoiz baino gehiago «irudi batek mila hitzek baino gehiago balio du». Errazago ikusten da, errazago ulertzen da, eta gehienbat errazago zabaltzen da. Edozein borroka edo erreebindikazioren arma garrantzitsua bihurtu da, sare sozialek duten pisuagaitik gehienbat. Eta bai, kontzientziak pizteko oso ongi funtzionatzen du.\nakuarelarekin lan egiten dezu… horren inguruan zerbait kontatzerik? bestelako teknikak?\n10 urte inguru nituenean, kartel lehiaketa bat irabazeagaitik akuarela profesionak kaxatxo bat eman zidaten sari moduan. Hordurarte, nire buruan akuarelak haur-eskolan erabiltzen genituen horiek ziren, kalitate txarrekoak, gaizki margotzen zutenak… Baina kutxatxo horrekin maitemindu ninduen teknika honek. Oraindik probatu ez baduzue, esatea dago asko erlaxatzen duen teknika dela, hipnotizagarria. Joko bat da eta urak jartzen ditu arauak.\nBiluztu, akuarela ilustrazioa, sastraka\nzein izan ohi da zure marrazkiak egitearen prozesua?\nEsan bezala, oso kaotikoa naiz eta ez daukat prozesu markatu bat. Batzuetan ideia edo kontzeptu bat daukat buruan eta plasmatzeari ekiten diot, beharrezkoa bada lehenago erreferentziatzat irudiak bilatuz. Bestetan alderantziz izaten da: erretratu bat margotzen hasten naiz adibidez, eta kontzeptua edo transmitutu nahi dudana prozesuaren erdian agertzen da. Orain arte denbora gutxi izan dut irudiak egiteko, eta oso azkar marrazten/margotzen ikasi dut. Ez dut ia inoiz bozetorik egiten.\nGaurko bigarren erretratua, akuarela ilustrazioa, sastraka\nEz nuke jakingo esaten, ezerk eta guztiak aldi berean.\nhambre, Carolina Corvilloren Hambre de Pájaro libururako ilustrazioa, sastraka\nnoiz ikusten dezu lan bat bukatua dagoela?\nLotara, bazkaltzera edo kalera joan behar dudanean gehienetan (ez da broma). Denbora bat eman behar izaten diot marrazkiari ikutu gabe, eta perspektibaz ikusi.\nArnastu ilustrazioa, Sastraka\nerreferentziazko marrazkilari edo ilustratzaileren bat esaterik?\nBff bakarra oso zaila da… Hemen zerrenda bat: Agnes Cecile, Paula Bonet, Flavita Banana, Conrad Roset, Cecile Dormeau, Marlene Juliane, Coaner, Javier Royo…\nY que pique, akuarela ilustrazioa, sastraka\nnola irudikatzen dezu zure etorkizuna?\nEz daukat oso argi, baina marrazten, margotzen eta sortzen jarraituko dut.\nBURUJABE, akuarela ilustrazioa, sastraka\nzein proiektu daukazu eskuartean?\nProiektu konkretu bezala haurrentzako ipuin bat ilustratzen ari naiz, baita beste proiektu pertsonal batzuetan ere (ez dakit azken hauei proiektu deitzerik dagoen). Hortaz aparte eskuz eta pigmentu eta osagai naturalekin eginiko akuarela margoak egiten ari naiz, hau ere proiektu pertsonala.\nLa primavera las hormonas altera, sastraka\nmarraztea eta diseinatzea gustoko duten ikasleei zer esango zenieke?\nLan asko eskatzen duen mundua dela, baina baita poz asko ematen dituena ere. Irudigile eta diseinatzaileek eginiko lanak etengabe kuxkuxeatzea garrantzitsua da, asko ikasten delako. Teknika, gai eta material ezberdinekin esperimentatu eta ez izan beldurrik ideiak plasmatzeko. Sortutako edozer da baliagarria.\nnork bere burua margo-dezala, akuarela ilustrazioa, sastraka


Exitosa participación del alumnado del grado en Ingeniería en Diseño Industrial y Desarrollo de Producto de Mondragon Unibertsitatea en los Premios Nacionales de Envase y Embalaje Mondragon Unibertsitateko Industria Diseinu eta Produktu Garapeneko Ingeniaritza graduko ikasleen parte hartze arrakastatsua Ontziratze eta Bilgarrien Sari Nazionaletan - Mondragon Goi Eskola Politeknikoko albisteak - Mondragon Unibertsitatea\nMondragon Unibertsitateko Industria Diseinu eta Produktu Garapeneko Ingeniaritza graduko ikasleen parte hartze arrakastatsua Ontziratze eta Bilgarrien Sari Nazionaletan\nCluster de Innovación en Envase y Embalaje-k antolatutako lehiaketak enpresek aurkeztutako arazo errealei konponbidea bilatzea du helburu.\nCluster de Innovación en Envase y Embalaje-k antolatutako X. Ontziratze eta Bilgarrien Sari Nazionalen sari banaketa joan den maiatzaren 16an ospatu zen Valentzian. Mondragon Unibertsitateko Industria Diseinu eta Produktu Garapeneko Ingeniaritza graduko 3. mailako ikasle finalistak bertara joan ziren, eta oso emaitza onak lortu zituzten euren kategorian.\nEspainiako 20 unibertsitate ezberdinetako 450 ikasle baino gehiagok hartu dute parte aurtengo X. edizioan. Parte hartzaileek hainbat enpresek aurkeztutako erronkei erantzun behar izan diete, Consum, GBFoods, Hinojosa, Logifruit, Virospack eta SPB enpresak hain zuzen ere.\nSPB enpresak (garbiketa produktuetan espezialistak) aurkeztutako erronka garbigarrien eskaintzari birkargatzeko formatu berriak gehitzean oinarritzen zen, erabiltzaileari hasierako ontziratzea berrerabiltzea ahalbidetuz eta ontziratzearen bizi-zikloa luzatuz, azkenean birziklatzen den arte. Kategoria honetan 25 proiektu ezberdin aurkeztu ziren, eta Ariane Atxa eta Jone Sarasolak, Industria Diseinu eta Produktu Garapeneko Ingeniaritza Graduko 3. mailako ikasleek, aurkeztutako proiektua izan zen irabazlea. Gainera, beraien gelakide diren Naia Bergaretxe eta Aizpea Garmendiak lehen áccesit-a lortu zuten, egindako lan onaren aitorpen moduan.\n“ECO-Blink” proiektu irabazlea, Ariane eta Jonek aurkeztutakoa, berrerabilgarria den ontziratze ekologiko baten diseinuan oinarritzen da, hutsik saldu eta berriz kargatzeko 8 karga hidrodisolbagarri dituena, etxeko lurrak garbitzeko. Aukeratutako birkargak pastilla hidrodisolbagarriak izan dira, eta proposamena pastillak uretara bota eta produktua astintzean oinarritzen da, honela lurrak garbitzeko xaboia lortuaz. Kaxak 8 birkarga ditu, eta kartoiez egina da, birziklagarria izan dadin.\nLehen áccesit saria Naia Bergaretxe eta Aizpea Garmendiak aurkeztutako “Puzzle” proiektuarentzat izan da, hauek ere Industria Diseinu eta Produktu Garapeneko Ingeniaritza graduko 3. mailako ikasleak direlarik. Proposamena botila batean oinarritzen da, birkargatu daitezkeen garbiketarako produktuei zuzendua, hutsik eta modu konpaktuan saltzen dena. Erabiltzaileak etxera iritsi ondoren birkargatuko luke ontziratzea, botila garraiatzeko garaian espazioaren aprobetxamenduaren erraztuz.\nSariarekin itzultzeaz gain, lau finalistak Liderpak Sarien “Diseño Jóven” kategorian parte hartuko dute, profesionalei zuzendutako ontziratze eta bilgarrien sari garrantzitsuenetan, alegia. Era berean, Liderpak sarietako irabazleek Espainia ordezkatuko dute WorldStar Student packagingaren munduko lehiaketa garrantzitsuenean, honela internazionalki ezagutarazteko aukera izanik.\nZorionak neskak! Eta zorte on Liderpak lehiaketan!


Malenetan horma-irudiak erasotu dituztela salatu dute Mutrikuko Arte Lagunek - Lea-Artibai eta Mutrikuko Hitza : Lea-Artibai eta Mutrikuko Hitza\nMalenetan horma-irudiak erasotu dituztela salatu dute Mutrikuko Arte Lagunek\nAntza denez, herriko beste hainbat tokitan agertu den grafiti egilearen sinadura bera egin dute Goiko Plazatik frontoira joateko tuneleko bi horma-iruditan.\nArrain saltzaileen horma irudia ere erasotu dute\nMutrikuko Arte Lagunak elkarteko kideek salatu dutez, Goiko Plazatik frontoira joateko tunelean dauden horma-irudiak erasotu dituzte jaietan. Hain zuzen ere, bertan dauden lau horma-irudietako bitan grafiti egile baten sinadurak margotuta agertu dira. “Dakigunaren arabera, herriko beste hainbat tokitan agertu den grafiti egilearen sinadura bera egin dute guk egindako horma-irudian. Egileak irudimena eta sormena landu nahi baldin baditu, ez dezala inoren lana izorratu. Datorrela arte eskolara, eta bertan nahi duena lantzeko aukera izango du”.\nErasotutako horma-irudiak laster konponduko dituztela adierazi dute arte eskolako kideek. “Zorionez, erraz kentzeko toki batean egin diote sinadura, eta, kalte handirik gabe, ondo eraberritu ahal izango ditugula pentsatzen dugu”. Horma-irudiei dagoekienez, Arte Lagunek herrian egin dituzten hirugarrenak izan dira. 2018ko maiatzean egin zituzten, eta urte bereko ekainaren hasiera inauguratu zituzten.\nLeku berean erasotutako beste horma irudietako bat


Oldarraldi erreakzionarioaren aurrean, hezkuntza gehiago sustatzearen alde agertu gara Nafarroan | LAB SINDIKATUA\nIrakaskuntza Hezkuntza Oldarraldi erreakzionarioaren aurrean, hezkuntza gehiago sustatzearen alde agertu gara Nafarroan\nOldarraldi erreakzionarioaren aurrean, hezkuntza gehiago sustatzearen alde agertu gara Nafarroan\nAzken asteotan nabarmena da indar erreakzionarioen oldarraldia. Nafarroari erreparatzen baldin badiogu, oldarraldi horren esfortzu handienak guztion artean eraiki beharko dugun hezkuntza eredu berriari eraso egitean oinarritzen ari direla nabarmendu beharra dugu. Euskara, genero ikuspegia, hezkuntza eredu berriak eta antzeko gaiak jarri dute euren jomugan, orain arte bizi izan dugun erregimenarekin eroso egon den hainbat alderdi politiko eta eragile sozialek.\nLAB sindikatuak bereziki ohartarazi nahi du gure mutur aurrean gertatzen ari denaz, eredu patrialkal eta neoliberal suntsitzaileetan oinarritutako kanpaina baita hau, gainera gure jendartean babes gehien behar duten sektoreen aurka egina. Aipatu eredu patriarkal eta neoliberal horretan, berdintasun eza, lehiakortasuna eta harreman asimetrikoa dira ezaugarri nagusienak, beti ere gutxi batzuek gozatu duten botere eta eragina betikotzeko asmotan. Gainera ez dute lotsarik hori guztia askatasunaren eta berdintasunaren izenean egiten dutela adierazteko, ez eta “genero-ideologia” deritzotenaren aurka joateko, haiena jarrera natural eta neutroa balitz bezala. Argi eta garbi esan beharra dago: oldarraldi hori ez da guztion onurarako ekimen bat, oldarraldi erreakzionario garbia baizik. Oro har, desberdinarekiko bazterkeria betikotu nahi dute, euren fobiari (demofobia, homofobia, euskarafobia, xenofobia…) halako azalpen arrazional eta zibilizatua eman nahian.\nLABek lanean jarraituko du orain arte landu izan ditugun hezkuntza ereduak inklusiboagoak eta demokratikoagoak izan daitezen. Horrez gain, bereziki kezkagarria iruditzen zaio kalapita eragiteko batzuek hezkuntza jomugan jartzeko hartzen ari diren ohitura txar hori.\nSindikatu honek beti babestuko ditu gure hezkuntza eredua hobetzeko eta egungo gizarteak dituen erronkei hezkuntzatik erantzuteko egin nahi diren esfortzuak. Alta, saio horiek errealismoz egin behar direla gaineratu nahi du.\nAdibidez, Skolae egitasmoa Nafarroako Eskola Kontseiluan aurkeztu zenean, ongi-etorria emateaz haratago, horiek taxuz burutzeko behar-beharrezkoa dela eskolak baliabidez eta denboraz hornitzea, ez jadanik galtza bete lan duena oraindik gehiago itotzea.\n1.\tPrograma balioztatzeko fasean landa eremuko eskolaren batean ere pilotajea egin zedila, plana hainben berezko ezaugarrietara ahalik eta hobekien egokituz.\n2.\tProposamenak zeharkakoa izan behar zuela aldarrikatu genuen, ikasgai arlo eta eskolaren eremu guztiak zipriztintzea beharrezkoa baita.\n3.\tPlana aurrera eramateko irakasle eta maisu-maistrentzako ordu konpentsatzioa beharrezkoa zela argudiatu genuen, bai eta baliabide materialerako diru hornikuntza egokia prestatzea. Horrez gain, baliabide funtzionaletarako plangintza eraginkorra abian jartzea beharrezkoa zela adierazi genuen.\nBukatzeko, LABek pedagogia feministarantzat ematen den pauso ororen babesa eta horrekiko konpromisoa berretsi nahi du.


Aldude: zinegotzi berria bozkatu eta, auzapeza hautatuko du kontseiluak | Baxe Nafarroa | KAZETA\nAldude: zinegotzi berria bozkatu eta, auzapeza hautatuko du kontseiluak\nJean-Michel Dendarieta Aldudeko auzapeza zena zendu ondoren, herritarrek 11. zinegotzia bozkatu dute urtarrilaren 7an. Aste honetan, hautetsiek osatzen duten kontseiluak auzapez berria bozkatuko du.\nKazeta|2018/01/08 14:59 Eguneratua:\nAldudeko Herriko Etxeko hautetsiek asteazken gauean auzapez berria bozkatuko dute.\nAldudeko auzapez berria izendatzeko, herritarrek 11. zinegotzia bozkatu zuten urtarrilaren 7an. Kargu horretarako, hautagai bakarra aurkeztu zen: Geneviève Monlong. Hauteskundeetan parte hartzen ahal zuten 301 herritarretatik, 140 herritarrek bere alde jo zuten. Hori dela eta, Monlongek Herriko Etxeko kontseiluan parte hartuko du.\nBertrand Harispe Aldudeko auzapezordeak azaldu duenez, aste honetan, kontseilua bilduko da auzapez berria bozkatzeko. Litekeena da hautaketa asteazken gauean iragaitea.\nAlduden gertatu bezala, azaroan Bildoze-Onizepiako auzapeza zen Pierre Suescun zendu zen. Heldu den otsailaren 4an herritarrek kontseilua osatuko duen 15. zinegotzia bozkatuko dute. Ondoren, Baxe Nafarroako herrian bezala, kontseiluak auzapez berria hautatuko du.


Antoine Thompson d´Abbadieren bizitzak XIX. mende osoa zeharkatu zuen eta bertan erabat txertaturik ageri da: zientziekiko interesagatik, bidaiatzeko grinagatik eta haren mezenas egoeragatik. Euskal Herriko hizkuntza eta kulturaren iraupena izan zen haren kezka nagusietariko bat eta horiek haren jardueraren eta diruaren parte bat beretuko zuten. Lore Jokoen sortzailea eta Ipar Euskal Herrian haien bultzatzaile nagusia izateaz gain, Abbadieren jarduera guztiz garrantzitsua gertatu zen euskal kulturaren berpizkundean. Izan ere, harremanetan jarri zituen lehen aldiz Iparralde eta Hegoaldeko euskaltzaleak hizkuntzalaritza lan sistematiko baten inguruan eta Lore Jokoak edo Euskal Jaiak Hegoaldean sartu zituen, berau Asociación Euskara de Navarra izenekoarekin lankidetzan.


Laburpena ( 57. zk.), 2019ko martxoaren 22a, ostirala\n383/2019 EBAZPENA, otsailaren 22koa, Bilbao-Basurto Erakunde Sanitario Integratuko zuzendari gerentearena. Honen bidez, José Luis Díaz de Tuesta aldi baterako izendatzen da Osakidetza-Euskal osasun zerbitzuko Bilbao-Basurto ESIko Mikrobiologia eta Parasitologiako zerbitzuburu sanitario, lau urteko eperako eta luzatzeko aukerarekin.\n425/2019 EBAZPENA, otsailaren 27koa, Bilbao-Basurto Erakunde Sanitario Integratuko zuzendari gerentearena. Honen bidez, Ana Victoria Aguirrezabal Arredondo andrea aldi baterako izendatzen da Osakidetza-Euskal osasun zerbitzuko Bilbao-Basurto ESIko zerbitzuburu fakultatibo, lau urteko eperako eta luzatzeko aukerarekin.\n431/2019 EBAZPENA, otsailaren 27koa, Bilbao-Basurto Erakunde Sanitario Integratuko zuzendari gerentearena. Honen bidez, Fernando Ugalde García jauna aldi baterako izendatzen da Osakidetza-Euskal osasun zerbitzuko Bilbao-Basurto ESIko atalburu sanitario, lau urteko eperako eta luzatzeko aukerarekin.\nIRAGARKIA, Donostialdea Erakunde Sanitario Integratuko Pediatriako Larrialdietako Unitateko gainbegirale lanpostu bat izendapen aske bidez esleitzeari buruzkoa.\nIRAGARKIA, zeinaren bidez kargutik kentzen baita Donostialdea Erakunde Sanitario Integratuko Intxaurrondoko Osasun Zentroko Lehen Mailako Arretako burua.\nIRAGARKIA, 2019ko Lan Eskaintza Publikoari buruzkoa\nEBAZPENA, 2019ko martxoaren 7koa, Universidad del País Vasco / Euskal Herriko Unibertsitateko errektorearena, 2019ko otsailaren 6ko ebazpenean ikusitako akatsak zuzentzeko dena. Azken ebazpen horren bidez deia egin zen irakasle agregatuen eta osoen plazak betetzeko lehiaketarako (2019-02-22ko EHAA).\nEBAZPENA, 2019ko martxoaren 11koa, Ekonomiaren Garapen eta Azpiegitura Sailaren Bizkaiko lurralde-ordezkariarena, zeinaren bidez instalazioa baimendu eta proiektu hau onartzen baita: «ST Abadiano izeneko 220/132/30 kV-ko transformazio azpiestazioa berritzea», Abadiñoko udalerrian.\nEBAZPENA, 2019ko martxoaren 11koa, Ekonomiaren Garapen eta Azpiegitura Sailaren Bizkaiko lurralde-ordezkariarena, zeinaren bidez instalazioa baimendu eta proiektu hau onartzen baita: «ST Larraskitu» izeneko 220/132/30kV-ko transformazio azpiestazioa berritzea, Bilboko udalerrian.\nEDIKTUA, exequatur-ari buruz bideratutako 596/2018 prozeduraren ondoriozkoa.\nEDIKTUA, guraso-ahalaren erabilerari buruzko desadostasuna dela-eta egindako interbentzio judizialari buruzko 10/2019 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 873/2017 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 473/2011 prozeduraren ondoriozkoa.\nEDIKTUA, diru-zenbateko bat erreklamatzeko bideratutako 859/2017 hitzezko judizioaren ondoriozkoa.\nEDIKTUA, 821/2018 hitzezko judizioaren ondoriozkoa.\nEDIKTUA, diru-zenbateko bat erreklamatzeko bideratutako 258/2018 hitzezko judizioaren ondoriozkoa.\nEDIKTUA, diru-zenbateko bat erreklamatzeko bideratutako 330/2017 hitzezko judizioaren ondoriozkoa.\nEDIKTUA, diru-zenbateko bat erreklamatzeko bideratutako 1081/2018 hitzezko judizioaren ondoriozkoa.\nEDIKTUA, 652/2018 hitzezko judizioaren ondoriozkoa.\nBILBOKO LAN ARLOKO 8 ZENBAKIKO EPAITEGIA\nIRAGARKIA, 2019ko martxoaren 14koa, Lan eta Gizarte Segurantzako Bizkaiko lurralde-ordezkariarena, lan-arloko zehapen-prozedura bateko ebazpena jakinarazteko dena.\nIRAGARKIA, Universidad del País Vasco / Euskal Herriko Unibertsitateko Gizarte Kontseiluarena, irakasle-ikertzaileen ordainsari osagarrien inguruko zenbait akordio jakinarazteko dena.


Mondra taberna irailerako prest - Arrasate - Goiena.eus\nMondra taberna irailerako prest\nMiren Manias 2010-08-23 14:17\nMondra tabernak ordezkatuko du irailetik aurrera Arrasateko Lagunilla taberna eta iragarri bezala, futbol taldeko zuzendaritzak kudeatuko du. Lanak espero bezala igaro direla azaldu digute eta dagoeneko, azken ukituak besterik ez zaizkio falta ateak zabaldu ditzan.\nEgoera txarrean zeuden egurrezko hormak kendu eta berriak ipini dituzte. Horrez gainera, morez eta beltzez margotu dute barrualdea. Erraza izan da gainera koloreak aukeratzea, izan ere, zuria, beltza eta morea dira Mondra taldeko koloreak.\nEsan bezala, Mondra taberna irailean zabalduko dute eta taberna baten ohiko ordutegia izango du, nahiz eta oraindik ixteko ordua zehazteke duten. Pintxoak, ogitartekoak eta razioak ematea da haien hasierako asmoa, baina adierazi digute zabaldu osteko erritmoaren arabera zehaztuko dituztela zerbitzuok. Bi espaziotan banatuta egongo da taberna: jangelan eta egongelan, hain justu ere.\nDe Andresek azaldutakoaren arabera, langile profesionalak kontratatuko dituzte: tabernari eta sukaldari bana, hain zuzen; eta asteburuetan jende gaztea egongo da lanean.\nMondra tabernako arduradunak adierazi du kluberako diru sarrera ona litzatekela tabernarena. Horrez gainera, esan digu azken egunotan jende ugari gerturatu dela taberna ingurura, obrak nola doazen ikusteko eta noiz zabalduko duten jakiteko. Horregatik, erantzun ona jasoko dutelakoan daude.


Denboraldi hasiera jaia egingo du UDAk, txahala erreta - Aretxabaleta - Goiena.eus\nDenboraldi hasiera jaia egingo du UDAk, txahala erreta\nMirari Altube 2009-09-10 14:25\n2009-2010 denboraldiari hasiera emateko jaia antolatu du Aretxabaleta Kirol Elkarteak, UDAk, zapatu arratsalderako. Herriko plazan izango da (15:30-22:00) eta jatekoa eta edatekoa ziurtatuta dituzte.\nZortzi eta hamabi urte bitartekoendako antolatutako 3x3 futbol partidekin hasiko dute jaia. Izena plazan bertan eman behar dute jokatu gura duten gaztetxoek (15:30). Bitartean txahala jarriko dute erretzen Giokelako kideek. Txahal pintxoa 19:00etatik aurrera dastatu ahal izango da ardoarekin batera. Gainera, ardoa erosteko aukera izango da eta UDAren armarria duten edalontziak ere bai.\nDirua batzeko asmoarekin antolatu dute jaia UDAko kideek. Izan ere, haziz doa elkartea eta gero eta talde gehiago dituzte, batez ere futbolean –11 talde, maila bakoitzean bi–. Horregatik ez da izango antolatuko duten jai bakarra, beste bi aurreikusi dituzte denboraldirako: bata, azaro inguruan –txerri boda sasoian– eta bestea, denboraldi bukaeran, –garagardo jaia–.\nFutbol eskola, astelehenean\nAretxabaleta Kirol Elkarteak abian jarritako futbol eskolaren entrenamendu saioak astelehenean hasiko dituzte. Gaztetxoenek, hau da, 2000 eta 2001ean jaiotakoek astelehenean, hilak 14, dute lehen saioa (17:00), Ibarra futbol zelaian. 1999an jaiotakoek, ostera, egubakoitzean, hilak 18, ekingo diete entrenamenduei.


Errealitatea izan zitekeen antzezlana - Etxarri-aranatz - Guaixe.eus\nGuaixe 2018-12-15 13:07\n'Alas Rotas' antzezlana eginen du Caminamos para crecer kulturarteko antzerki taldeak bihar, igandea, abenduaren 16a, Etxarri Aranazko kultur etxean, 19:00etan\nJendarte inklusiboa eta solidarioa sortzeko lehenengo urratsa pertsonalki haztea dela uste dute Caminos para crecer kulturarteko antzerki taldeko kideek. CEAR-Euskadi Euskadiko Errefuxiatuei Laguntzeko Batzordean sortu zen antzerki konpainia 2015ean, batzordearen zerbitzuak erabiltzen dituzten pertsona errefuxiatuakin eta boluntarioekin. Alas Rotas antzezlana aurkeztu berri dute, eta bihar, abenduaren 16a, igandea, antzeztuko dute kultur etxean, 19:00etan.\nAntzerkiak estereotiporik gabe garatzeko aukera ematen diela azaldu dute. Hortaz, askatasun tokia eta tresna da antzerkia Caminando para crecer konpainiako kideak: askatasunez adierazteko tokia da, azken finean. Mali, Costa de Marfil, Marruecos, Peru, Mexiko eta Euskal Herriko lagunek parte hartzen dute kulturarteko antzerki talde honetan.\nAntzezlana 19:00etan izanen da eta, aurretik, 18:00etatik aurrera Sakanako boluntarioen esperientzia Grezian argazki erakusketa izanen da kultur etxearen sarreran. Sakana Harrera Haranak eta CEAR-ek antolatu dituzte ekintzak, eta Etxarri Aranazko udalaren eta Nafarroako Gobernuaren laguntza izan dute. Bi ekimenak doan dira.


Izokin errea almendra eta curry azalarekin – pancake mix\nIzokin errea almendra eta curry azalarekin\nArmairurako osagai freskoak eta oinarrizko produktuak konbinatzen dituzten errezetak maite ditut. A KEEN’S curry hautsa Australiako oinarrizko janari klasikoa da armairurako. Errezeta berri bat egiteko eskatu zidatenean, ezin izan nuen itxaron eta hau izan zen irabazlea: 15 minututan prest eta zaporez betea.\nIzokina erretzea oso modu fidagarria eta erraza da prestatzeko.Gutxieneko desordenarekin amaitzen duzu, ezin hobeto egositako izokina eta zure etxe osoak ez du izokina usaintzen. Benetako abantaila bat oraindik zure bikotea arraina jateko konbentzitzen ari zarenean (honen zalea zen!).\nHau koko arrozarekin eta babarrunekin edo beste barazki berde batzuekin zerbitzatzea gustatzen zait. Limoi xerra txiki bat eta belar fresko batzuk eta afari erraz eta goxoa izango duzu platerean. Lurrazaleko pasta mortero batekin prestatu dezakezu edo janari-prozesadorean dena hautsi dezakezu, zure araberakoa da eta zenbat ariketa beharko duzun;)\nPasta honen zaporeak minak eta pikanteak dira eta guztiak curry hautsaren usainarekin lotuta daude. Osagai freskoen eta lehorren nahasketak lurrazalaren mendekotasuna sortzen dio izokin honi, arrozaren gainean jaten denean saltsa bezala funtzionatzen duena. 125 gramo izokin zati batekin joan naiz, betegarri hau aurkitzen dudanez. Egokitu nahi duzun moduan, honek zure xerrak lurrazal geruza meheagoa besterik ez du esan nahi. Behar izanez gero, errezeta bikoiztu dezakezu. Hala ere, ez bete zure erretilua!\nEgin 4 anoa\n2 x izokin xerra (erditik moztu luzera 4 xerra txikiago egiteko)\n½ Lemongrass zurtoina, gutxi gorabehera erosia (gogoratu lemongrassaren oinarri leunena bakarrik erabiltzea, baztertu kanpoko zati lehorrak)\n1 x 4 cm-ko jengibre zatia, lodi txikituta\n1 koilarakada martorri zurtoina, txikituta\n½ koilaratxo piper beroa (gehitu pikantea nahi baduzu)\n2 koilarakada KEEN’S curry hautsa\n⅓ kopa almendra\n½ koilarakada sesamo olioa\n1 koilarakada soja saltsa\n1 koilarakada arrain saltsa\n2 koilarakada koko krema (erabili gainerakoa koko-arroza egiteko!)\nBerotu labea 200C-tan. Hornitu labeko erretilu bat pergamino paperarekin.\nErabili janari-prozesadorea edo irabiatu mortero batekin eta pikatu limoi-belarra, jengibrea, baratxuria, martorri, piperra, curry hautsa eta almendrak. M&P erabiltzen baduzu, gehitu almendra koilarakadatan errazago egiteko. Behin guztiak hautsi eta konbinatuta eta gainerako osagai likidoak. Blitz edo libra konbinazio gehigarrian itsatsi bat lortu arte.\nLeundu pasta izokin xerraren gainean. Guztiak batera sakatzen ditut gainazal jarraitu batekin bakarrik lan egin dezazun. Ziurtatu berdina dela eta gero eraman prestatutako erretilura, xerra bakoitzaren artean tarte txiki bat utziz. Labean 8-10 minutuz edo egin arte. File bat arinki estutu ahal izango duzu nola “prest” dagoen egiaztatzeko.\nEz badakizu zer sentitu behar duen: egin ezazu egosketa denboraren erdian, gehiago egosten duzun bitartean sentitzen den ezberdintasuna ezagutzeko. Gustuko dut ertaina arraroa izatea, beraz, nahiko biguna izatea nahiago dut, egosten bitartean gogortzen da.\nLimoiarekin zerbitzatu, babarrun gisatua eta koko arrozarekin ere maite dut.\nEremu honetan zure informazio biografikoa bistaratu dezakezu. Bisitatu besterik ez Erabiltzaileak> Zure profila> Informazio biografikoa


Asteburu musikala eta solidarioa - Nontzeberri\nHasiera/MUSIKA/Asteburu musikala eta solidarioa\nAsteburu musikala eta solidarioa\nOhi denez, asteburu hau ere musikaz gainezka dator. Hasteko, bihar Arrigorriagan Josu Lezana musikariaren aldeko elkartasun-kontzertua egingo dute. Lezanak 31 urte baino ez ditu eta gaixotasun larria pairatzen ari da. Hala, musikari gazteari laguntzeko asmoz makina bat talde eta musikari bilduko dira Arrigorriagan, hala nola, Jare, Kalte, Amaiur, Berri Txarrak taldeko Gorka Urbizu, Mikel Urdangarin, Rafa Rueda, Arkaitz Estiballes, Peio Ormazabal, edo Bide Ertzean taldeko musikariak.\nHalaber, gaur bertan, Oñatiko Antton Tabernan Shut Up Trio funk-rock talde instrumentalak joko du 20:00etan. Taldea Fernando Laskurain (gitarra), Mikel Azkargorta (baxua) eta Mikel Ilarduia (bateria) musikariek osatzen dute. Haietariko batzuk Mahaster River eta Aby Kem taldeetan aritutakoak dira.\nPunk rock doinuez gozatzeko parada ere izango da gaur Durangoko Plateruenan. Bertan atzerriko bi talde izango dira: Boston hiriko Street Dogs eta The Mahones Kanadako punk-folk taldea. Estatubatuarrek oraintsu plazaratu duten lan homonimoa aurkeztuko dute. Kartela Fiachras taldeak osatuko du. Egitasmo berri hori Brigada Criminal bandaren errautsetatik sortu berri da.\nBestalde, bihar Gernikako gaztetxean Rudelari ska gaua egingo dute. Erritmo tropikalen inguruko ekimen horretan Akatz eta Bilbomatiks taldeak arituko dira. Horretaz gain, kontzertuen ondorean Rude Kanka Sound eta A Rasta-K Soinua egongo dira reggae eta ska doinuak jartzen goizeko ordu txikiak arte.\nBizkaiko Bertso Eskolen eguna\nGorputza, ahotsa eta irudimena


KILKER: bideaz gozatzeko scooter elektrikoa – BicAraba\n2021, Matxoa 4\nKILKER: bideaz gozatzeko scooter elektrikoa\nKilker, behin betiko patinete elektrikoa, teknologia, jasangarritasuna, diseinua eta kalitate goreneko materialak uztartzen dituena. Bi eredu berri plazaratu ditu ofizialki, Kickstarter plataformaren bidez egindako crowdfounding kanpaina batean.\nXXI. mendeko erronkei erantzungo dien mugikortasun-kontzeptu bat sortu nahi du enpresa arabarrak, honako arlo hauetan: mugikortasuna, kutsadura, trafiko-pilaketak, jasangarritasuna, zaharkitze programatua eta iraunkortasuna. Ildo horretatik, maila goreneko scooter elektriko bat eskaintzen du, bere kategoriako produktu gehienekin parekaezina dena.\nBi eredu desberdin atera dituzte: Zero (hiriko eredua) eta Mendi (mendirako eredua).\nE-scooter-ak eskuz eginda daude, kalitate oneneko materialak eta osagaiak erabilita: aluminiozko edo karbono-altzairuzko koadroa, pago-egurra, Shimano disko-balaztak, aluminiozko urkila, 16”-ko Schwalbe pneumatikoak… Konbinazio horrek erosotasuna, segurtasuna eta iraunkortasuna bermatzen ditu, diseinua arriskuan jarri gabe.\nHasiera-hasieratik, Kilkerrek aldaketa positibo bat sustatzeko konpromisoa hartu du, ikuspegi jasangarri batetik abiatuta patinete elektrikoak sortuz, zaharkitze programatuaren aurka eginez eta bizitza baliagarria luzatuz.\nGure Kilkerrak merkatuko patineteekin alderatzen ditugunean, alde handia dagoela ikusten dugu.\nKonpongarria (osagai estandarrak)\nEuropar Batasunean fabrikatua\nEgonkorragoa (gurpil handia, plataforma luzea)\nSeguruagoa (gurpil handia, diametro handiko balazta bikoitza)\nPisu gutxiago (gurpil tamaina bera duten lehiakideen aldean)\nErosoagoa: eskuleku egokigarria, plataforma handia eta sentsazio ona balaztatzerakoan.\nBisita ezazu Kilkerren Kickstarter webgunea, Kilker Mobility-ri buruzko informazio gehiago eskuratzeko eta patinete elektrikoak erreserbatzeko.\nGalderarik edo elkarrizketa-eskaerarik baduzu, jar zaitez gurekin harremanetan: info@kilkermobility.com\n50 km-ko autonomía\n2,5 orduko karga azkarra\n16”-ko gurpilak, gidatze leuna izateko\nDisko hidraulikoko Shimano balazta bikoitza\n600W-ko gehieneko potentzia duen motorra\n5 kg-ko pisua\n150 kg-ko gehieneko pisua\nAluminiozko txasisa (Zero) / karbono-altzairua (Mendi)\nZulatzeen aurkako pneumatikoak\nEskulekuaren altuera egokigarria\n5 abiadura modu


Amnistiaren Aldeko eta Errepresioaren Aurkako Mugimenduaren oinarri ideologikoen laburpena eta zehaztapena | Amnistia Ta Askatasuna\nAmnistiaren Aldeko eta Errepresioaren Aurkako Mugimenduaren oinarri ideologikoen laburpena eta zehaztapena\nSoumis à la sam, 21/11/2020 - 12:00\nEuskal Herriak bere askapenaren aldeko borroka luzea eraman du, batasunaren, euskalduntzearen eta askapen nazional eta sozialaren helburuekin, amnistia osoa, independentzia eta sozialismoa helburu taktiko gisa hartuta. Gaur horiek berresten ditugu, horiek ez baitira lortu.\nHau da, gure ustez, Euskal Herria klaseen arteko borrokarako esparru autonomoa da. Euskal Herria zapaldutako eta esplotatutako nazioa da eta bere askapen nazional eta sozialaren alde borrokatzeko eskubidea duela ustean gaude. Hori guztia kontuan hartuta ez gara Estatu Sozialista "burbuila" bat izango, baizik eta harremanetan eta elkartasunean egongo gara Munduko indar proletarioekin eta askapen mugimendu sozialistekin.\nGure ustez, euskal iraultza aurrera eraman dezakeen subjektu iraultzaile bakarra euskal langileria bera da. Euskal Herriko, Espainiako eta Frantziako burgesiei eta indar erreformista eta sozialdemokratei ez zaizkie helburu horiek interesatzen, nahikoa baitute irabazi-tasarekin eta ongizatearekin.\nAmnistiaren kontzeptua ez dugu ulertzen soilik euskal preso politikoak Euskal Herriratzea eta deportatuak eta iheslariak itzultzea bezala, osotasun bat bezala baizik. Hau da, gainditu egin beharko dira hainbeste militante erail, torturatu, desagertu edo espetxeratzeko arrazoiak. Hau da, klase esplotazio eta zapalkuntza nazionala gainditzea, independentzia eta sozialismoa besterik ez dena.\nAskapenerako borroka nazionala eta sozialak zein ustekabeko mugetaraino areagotuko den krisi basatiak errepresio gehiago ekarriko dute, eta kasu askotan preso gehiago. Aldi berean badaude beren neurriko mundu bat lotsarik gabe nahi eta saltzen dutenak, pobrezia eta errepresioa mugarik gabe iritsiko direla jakinik.\nBeren izaera politikoari uko egiten ez dioten militanteak, etsaiaren espetxe-politikaren xantaia-aginduei men egiten ez dietenak, beste preso politiko batzuekin solidarioak direnak eta beste preso politiko batzuei kalte egin diezaieketen ekintzarik egiten ez dutenak politikoki defendatuko ditugula berresten dugu.


EGIN ZOOM Gizarte\nsentimenduak Araba, Bizkaia\nEGIN ZOOM Zure\nproiektu bat gara\nEzagutza biltzeko zure\niritzia behar dugu\nNola funtzionatzen du ZOOMek\nIkerketen parte izan\neta sariak lortu\nZOOM gizarte ikerketa proiektu zabal batean parte hartzen duen on-line komunitate bat da.\nHilero gai bati buruz galdetuko dizugu: zure herri edo hiriaz, unibertsitateen edo hemengo enpresen konpromiso sozialaz, ingurugiroaz edo genero ezberdintasunaz, adibidez. Betiere, ikerketa proiektuari lotuta egongo dira gai horiek guztiak.\nPentsatzen duzuna adieraziz ezagutza handituko duzu eta horrekin unibertsitate, elkarte eta erakunde publikoek haien lanak hobeto egin ditzaten lagunduko duzu.\nZure iritzia behar dugu\nZure parte hartzea oso baliotsua da. Halako ikerketa bat egiteko jatorri, genero eta profil sozial eta geografiko ezberdineko jendea ezinbestekoa da. Iritzi eta sentimendu fidagarri eta adierazgarriak jasotzeko, zure ezaugarriak bakarrak direnez, ezin dugu zure ordez beste inor elkarrizketatu. Zure parte-hartzea, beraz, ezinbestekoa zaigu. Zure bizimodua, zaletasunak edo iritziak edozein direla ere, zure erantzunek erabateko garrantzia dute ikerketa hauen arrakasta bermatzeko. Hau erantzuteko ez da inolako ezagutza espezializaturik behar.\nZure parte-hartzearekin gaur egungo erretratu kolektiboa egiten laguntzen ari zara.\nBehin erregistratuta, tarteka (gehienez ere hilean bitan), inkesta bat erantzuteko gonbita bidaliko dizugu. Bi inkesta mota ezberdin jaso ditzakezu. Zoom Sprint motakoa (5 galdera azkar erantzutekoak) eta ZOOM Panel motakoa. Azken hauen iraupena 10 eta 15 minutu artekoa izan daiteke eta saria daukate. Inkesta guztiak zure ordenagailutik edo mugikorretik bete ahalko dituzu nahi duzunean.\nIkerketa bakoitza amaitzen dugunean, emaitzen berri izango duzu gure blogaren edo hedabideen bidez.\nZer dira puntuak?\nPuntuak inkestak betetzen pasa duzun denboragatik jasotzen duzun saria dira:\nINKESTA MOTZAK: 5 minutu inguruan irauten dutenak dira. 15 puntuko balioa dute.\nINKESTA ERTAINAK: 10 minutu irauten dutenak dira. 30 puntuko balioa dute.\nINKESTA LUZEAK: 15 minututik gora irauten dutenak dira. 45 puntuko balioa dute.\nPuntu horiek zuk nahi duzun produktuengatik trukatu ahalko dituzu Amazon txeke baten bidez edo elkarte bati eman.


40. urteurrena ospatuko du Musakola kiroldegiak uztailaren 13an — Arrasateko Udala\n40 kandela ez dira urtero itzaltzen eta arrazoi horregatik Musakolako kiroldegian egun berezia antolatu nahi izan du Udaleko Kirola Sailak datorren uztailaren 13rako. “ArraSasoi 12 hile, hamaika gai” ekimena aprobetxatuz egun osorako jaia egongo da kiroldegiko altxor nagusia diren kanpoko igerilekuetan.\nJai honen barruan, goizeko 10:30tan hasita eta arratsaldeko 19:30ak arte, hiru igerilekuetan, hainbat ekintzetan parte hartzeko aukera edukiko dute bertaratzen direnek.\nAlde batetik, urpeko arkeologia ezagutzeko aukera egongo da igerileku handian. "ULUBURUN: naufragioa igerilekuan" du izena ekintza berezi honek, eta dibertigarria izateaz gain, helburu didaktikoa ere badu, urpeko arkeologoen lana ezagutzeko aukera ematen baitu. Mediterranio itsasoan, Turkia parean, Kristo aurreko 1300. urtean hondoratu zen itsasontziaren izena da Uluburun. 1982an aurkitu zuten ontzia, eta bost kultura ezberdinetako 18.000 pieza aurkitu zituzten bertan.\nArrasaten, lehen aldiz, Uluburun ontzian aurkitu ziren piezen erreprodukzioak jarriko dituzte igerilekuan, eta neska-mutikoek piezak aurkitu eta katalogatu egin beharko dituzte, urpeko arkeologoen metodoa jarraituz. Hiru txanda izango dira eta parte hartzeko derrigorrezkoa da aurrez izena ematea.\nIgerileku handian puzgarri erraldoiak egongo dira ere. Igerileku ertainean bestalde, saltxitxa erako puzgarria egongo da goizez eta alfonbra magikoa arratsaldez. Eta txikienek ere, izango dute zerekin disfrutatu txapoteo igerilekuan, txirrista txiki bati esker.\nPuzgarriak: Olagarroa eta Txirrista-anitza\nUr azpiko arkeologia (aurrez izena eman behar da)\nSaltxitxa puzgarria (goizez)\nAlfonbra magikoa (arratsaldez)\nGainera, kiroldegira etortzen den orok sorpresa bat jasoko du bertako ateak ikusi bezain pronto, orain dela 40 urteko kiroldegia eta gaur egungoa alderatzeko aukera edukiko baitute sarreran egongo diren airetik ateratako bi argazkiri esker.\nIgerian ibili nahi dutenentzako aldaketak\nEgun honetan igerian ibili nahi dutenek aldaketa batzuk jasan beharko dituzte, izan ere, igeriketa eremua mugatu egingo da gainontzeko ekintzak eskaini ahal izateko, eta ondorioz, luzeran ezingo da egunerokoan dauden 50 metroko distantzia erabili.\n1977ko ekainaren 24an kiroldegia inauguratu zenetik gaur arte, eraldaketa asko jasan izan ditu Musakolako instalakuntzak eta ordutik herriak eduki dituen 9 Alkateek zer ikusia eduki dute epealdi honetan izan dituen hobekuntzetan. Hori dela eta, eguerdiko 12:00etan ekitaldi instituzionala egingo da: kiroldegiaren historian egon diren 9 Alkate hauek elkartu nahi dira eta gaur egungo kirol instalazioak bisitatu


ETB1ek herrialde ezberdinetan bizi diren euskaldunei buruzko saioa abiatuko du gaur Erroman, Ã¢ÂÂEuropa EuskarazÃ¢ÂÂ izenburupean\nETB1ek herrialde ezberdinetan bizi diren euskaldunei buruzko saioa abiatuko du gaur Erroman, âEuropa Euskarazâ izenburupean\nPrograma gaueko 22,30ean hasiko da eta Jon Kortazar urretxuar gazteak aurkeztuko du\nâEuropa Euskarazâ izenburupean, ETBk Europan zehar bizi diren euskaldunen elkarrizketa saioei ekingo die gaur.\nBesteak beste, Berlin, Herbereak, Lisboa, Dublin eta Txekia bisitatuko dute Euskal Telebistaren kamerek. Jon Plazaola gazteak aurkeztuko duen saioa gaur bertan abiatuko da, Erromatik. Hala, Etxegarai Ezpeletako kardinala eta Vatikano irratiko informatibo burua den Inazio Arregik esku hartuko dute aurreneko saio honetan, Alex Mendizabal musikariarekin batera.\nGaueko 22,30etatik aurrera ikusi ahal izango da Europa zehar barreiatuta dauden euskaldunen hitzak jasotzen dituen saioa. Etxegaraik Unescoren Bakearen saria jaso zuen eta ETBren kameren aurrean hitz âhunkigarriakâ eskaini dituela adierazi dute programako arduradunek.\nAlex Mendizabalek, bestalde, Erroman egin zituen musika ikasketak eta Libia eta New Yorken bizi ondoren, Italiara itzuli zen. Profesioz musikaria donostiarra da, eta musika esperimentala konposatzeaz gainera, soinu tresnak egiten ditu. Siziliako emakume batekin ezkonduta dago eta hiru seme-alaben aita da.\nHalaber, 'Associazione Culturale Euskara' elkarteko presidentea da.\nInazio Arregi Vatikano Irratiko informatibo burua da eta Euskadi Irratiak Erroman duen berri-emalea.\nJon Kortazarrek, berriz, 22 urte ditu eta bi urte daramatza Erroman, teologia ikasketak egiten.\nMaider Elkoro bergararra okupatutako etxe batean bizi da eta 14urte daramatza Euskal Herritik kanpo. Itzultzailea da eta ingelesa, euskara eta gaztelera eskolak ematen ditu.\nAngi Urrutia, bestalde, durangarra da eta 40 urte ditu. 1987an neska erromatar bat ezagutu zuen Mexikon eta bidaiatzen aritu ondoren, Erromara joan zen. Bertan, taberna baten jabea da, âGeroaâ izenekoa. Halaber, Jose Cruz Etxezarreta andoaindarrak 30 urte daramatza Erroman. Italiar batekin maitemindu eta 1974tik bizi da bertan, Abelzaintza eta Nekazaritzako Nazio Batuen erakundean lan eginez.\nOñatiko Elisabeth Sainz, ostera, ingelez eta gaztelerazko irakaslea da.\nETBko saio berriko aurkezlea aurpegi ezezaguna da telebista munduan. Izan ere, hauxe da telebistan aurkezle lanetan arituko den aurreneko aldia.\nUrretxuarra da, 22 urte ditu eta Arte Ederrak ikasten ditu. ETB1eko âKuxkuxeroakâ saioan aktore aritu zen.\n945 aldiz ikusita


Ezkaurre-Ipar-Korridorea | Capra Alpina\nEzkaurre, Veral eta Ezka ibaien artean kokatua dago. Neurri erraldoiko karearrizko mendi hau, pirineo ego banatzailetik aldendua aurkitzen da eta Veral erreka-zintzurretik ikusgarri altsatu. Bi igoera arrunt ditu, bat Argibiella lepotik edo Puerto de Navarra deritzanetik ateratzen da eta bestea Veral ibaiaren ibar sakonean dagoen Bau bordatik. Ekialde Isurialdeko horma bertikalak eskalada bide ugari gordetzen ditu: Espolón de los Pastores (MD+/800 m), Julia tximinia (D+/800 m), Mari Carmen tximinia (D/800 m), ala nola Zuriza bailaran klasiko bat den Ipar-ekialdeko ertza (AD/500 m). Bere Ipar horma ikusgarrian korridore batzuek ditu eta gaurko honetan, orietako batetik igotzeko asmoa dugu.\nBehin Argibiella edo Puerto de Navarra (1.230 m) portuko aparkalekuan autoa utzi eta Zuriza isurialdera metro batzuek jaitsiz, eskuinetik jarraitzen dugu pinudi basati batetik hasieran eta ondoren, biluztua agertzen zaigun pagadi batetik muino txiki batera iritsiz, bertan Abizondo mendiaren kontrahorma zeharkatzea lortu eta Ezkaurre mendiaren N eta NE isurialdeek bere osotasunean ikusteko aukera dugu.\nLastima, elur ugari aurkitzeko asmoa genuen baina azken egunetan eginiko beroak, beheko zatian aurkitzen zena desagertu arazi du. Abizondo lepora (1.601 m) norabidean jarraitzen dugu bide arruntetik igoz (O) eta Veral ibaia Ansó herrira norabidean jaisten den Forca de Alano mendi-zintzur sakonetik gora, Zuriza bailaran handientsu altxatzen den ipar-mendebaldeko ertzera doan saihesbidea ezkerrera uzten dugu.\nAbizondo lepora iritsi aurretik, bide arrunta albo batera utzi eta ezkerretik desbideratzen gara, pagadia zeharkatu eta Abizondo eta Ezkaurre ipar aurpegi artean dagoen kanal harritsura ateraz, bertatik Hiru Erregeen Mahaia, Petrechema eta Gamueta ikustea lortzen ditugularik.\nIpar Korridorearen parez pare, deserosoa den harrikari batetik, malda tentean gorantz goaz. Zalantzarik gabe jende gutxi ibiltzen den gunea eta bide arruntetik oso aldendua, non sarrioak maiz ikusten diren eta askatasun osoz bazkatzen duten.\nBehin korridorearen sarrerara iritsiz, kezkaz ikus dezakegu apenas elur gutxi pilatzen dela bere barnean, baina ez horregatik duen xarma eta ikusgarritasuna galtzen du.\nGranpoiak jantzi eta sokaz lotu ondoren, arraildura estutik lehen irtengune bila igotzen hasten gara.\nElur ezak kareharria agerian utzi du eta mistoan eskalatzera behartzen gaitu.\nBehin lehen itegunera iristean (2 m) gauza berberekin aurkitzen gara, arroka asko eta elur arrastorik ez. Bitan pentsatu gabe granpoiekin aurre egiten diogu hormari.\nElur eta izotzez estalita egongo balitz errazago suertatuko litzaiguke, baina ala eta guztiz, granpoiak primeran heltzen diote harriari eta pioletak igotzen laguntzen digute.\nMinutu batzuen ondoren bigarren irtengunera iristen gara (4 m), oso ere tentea eta elur arrastorik ez duena eta eskuinean duen hormatik erasotzen duguna.\nAurreko irtenguneak baino zailtasun handia azaltzen ba du ere, granpoiekin eskalatzen jarraitzen dugu. Behin tarte hau gainditzen dugunean, zailtasun teknikoak amaitzen dira.\nHemendik aurrera korridorea kanal zabal batetan bihurtzen da (45º), non elur asko aurkitu eta eskiak janzteko aukera dugun. Abizondo gailurra dagoeneko beran utzi dugu eta denbora galdu gabe, soka gorde eta igotzen jarraitzen dugu.\n1.800 m-tik gora aurkitzen gara, ezin hobeko baldintzetan dagoen elurretan igoz, gure goitik oso nabarmen azaltzen zaigun kanalaren estugune berri batera zuzenduz.\nEstugunea oso berezkoa agertzen zaigu. Desnibela gune honetan 50º-ra igotzen da.\nEskiak berriz kendu beharrean aurkitzen gara eta kanalaren goiko zatira iritsi bitarte, berriz ere janzteko aukerarik ez dugu izango.\nEguzkiak korridore dotore honen azken zatia argitzen du eta naiz zailtasun handiegirik ez duen, ikusgarri ikusten da.\n2:30h ondoren kanalaren goiko zatira iristea lortu dugu eta bide batez, Ezkaurre ipar korridorearen bukaera, apenas tontorretik ekialdera metro gutxi batzuetara, bertara zailtasunik gabe iritsiz.\nEzkaurre gailurra 2.045 m. Zabala eta laua, non inguruan zutik dauden kareharrizko harlosak nabarmentzen diren. Bertatik Nafar eta Huesca Pirineoko ikuskizuna ikusgarria da.\nIbilbidea: Ezkaurre Ipar korridorea\nLuze kopurua:2 (30 metros)\nIristeko denbora:2:30 h\nNola iritsi:Argibielako lepotik, bide normaletik atera ipar aurpegian sartzeko.\nIgotzeko denbora:5:45 h\nEzaugarriak:Elurrarekin erraz igotzen den korridorea, 30 metroko bi luzekin, eta 50ºko maldarekin ondoren. Elurrik gabe III-ko pausu bat.\nMateriala:30 metroko soka, alien semaforoa, hiru baga eta 2 piolet.


Bosgarren edukiontzia Gipuzkoan zehar hedatzeko hitzarmena sinatu dute - GARA\nBosgarren edukiontzia Gipuzkoan zehar hedatzeko hitzarmena sinatu dute\nGipuzkoako Aldundiak eta Sanmarko Mankomunitateak hitzarmena sinatu dute materia organikoa jasotzeko balio duen edukiontzi marroia udalerri gehiagotan erabiltze aldera. Diputazioak 50.000 euroko diru laguntza emango du proiektua aurrera ateratzeko.\nGarapen Iraunkorreko Saileko diputatu eta Gipuzkoako Hondakinen Kontsortzioko lehendakari Carlos Ormazabalek eta Sanmarko Mankomunitateko lehendakari eta Errenteriako alkate Juan Carlos Merinok bosgarren edukiontzia Gipuzkoan hedatzeko hitzarmena sinatu zuten atzo.\nDiputatuaren esanetan, sinatu berri duten testuarekin Gipuzkoako sei mankomunitateekin hasitako esperientzian pauso bat aurrerago eman dute, orain Sanmarkok -Sasieta, Debagoniena, Urola kosta eta Txingudiko mankomunitateak bezala- materia organikoa biltzeko bosgarren edukiontzia erabili ahal izango duelako.\nOrmazabalek azaldu zuenez, Diputazioak 50.000 euro emango dizkio Sanmarkori udalerrietan bosgarren edukiontzia ezartzeko. Donostia da aurreratuen dagoen udalerria, jada Intxaurrondon eta Amaran probak egin dituztelako, baina laster beste herri batzuk hasiko dira.\nDiputazioak edukiontzi marroia Gipuzkoan hedatzeko 450.000 euro aurreikusi ditu amaitzear dagoen 2010erako, eta beste 400.000 euro datorren urterako. Proiektu honen helburua 2016. urterako zaborraren %57-60 birziklatzea da. «2009ko datuek diote oso emaitza onak lortu direla eta Europako mailaren gainetik kokatzen garela, baina oraindik zaborren %60k zabortegietan amaitzen du», onartu zuen Ormazabalek.\nAtez atekoarekin bueltaka\nDonostiak Hernaniri jarri zion errekurtsoari buruz, Mankomunitateko lehendakariak azaldu zuen epaileak oraindik ez duela ezer esan, baina «momentuz, arazo gehiago ez sortzeko», udalerriak aukeratu duen sistemarekin jarraitu ahal izango duela. Paper-kartoi eta ontzien bilketa, berez, mankomunitatearen eskumena dela azaldu zuen Merinok, baina Hernanik atez ateko bilketa erabiltzea aukeratu duenez, udalaren eskuetan utziko dute. Hala ere, zabor hori gainerako herrietan bildutakoarekin batera tratatuko da.\nHondakinen Kontsortzioak atez atekoarekin lortzen den konpostaren kalitatea zalantzan jarri zuen urrian, eta horren inguruan galdetzean, Ormazabalek argitu zuen kalitate txarrekoa den konposta aztertu egiten dutela, txarra dena gainerakoarekin ez nahasteko, baina ez zuen baieztatu atez atekoarekin lortutako materia organikoa kalitate txarrekoa denik.\nHorrez gain, Juan Carlos Merinoren hitzetan, bera Mankomunitateko burua denetik, aurreko lehendakariak eta bere taldeak utzitako 50 auzi baino gehiago aurkitu dituzte eta horiek konpontzen saiatzen ari dira. «Orain norabidea zuzentzen» ari direla esan zuen, auzi horiek «denbora, dirua eta energia xahutzen zutelako».\nLos gobiernos español y de Lakua, la Diputación de Araba y el Ayuntamiento de Gasteiz constituyeron ayer la sociedad «Vitoria-Gasteiz Alta Velocidad» que se encargará de gestionar el soterramiento del ferrocarril a su paso por la capital alavesa y para la que se destinarán 511 millones de euros. Con este presupuesto además se sustituirá la actual estación de autobús por una intermodal sobre el parque de Arriaga, para lo que los vecinos exigen una consulta popular.\n2005. urtetik ia 9.000 konpostagailu eta esku-liburu banatu ditu Aldundiak Gipuzkoan. Horren helburua zabor kopurua murriztea eta biohondakinak ondo sailkatzea da.


Martigné-Briand - Wikipedia, entziklopedia askea.\nMartigné-Briand Frantziako udalerria da, Maine eta Loira departamenduan dagoena, Loirerria eskualdean. 2013an 1.844 biztanle zituen.\nAubigné-sur-Layon, Brigné, Chavagnes, Faveraye-Mâchelles, Luigné, Saint-Georges-sur-Layon, Bellevigne-en-Layon eta Tigné\n1.960 (2018ko urtarrilaren 1a)\n2007an Martigné-Briand udalerrian erroldatutako biztanleak 1.844 ziren. Familiak 688 ziren, horien artean 184 pertsona bakarrekoak ziren (108 bakarrik bizi ziren gizonak eta 76 bakarrik bizi ziren emakumeak), 220 seme-alabarik gabeko familiak ziren, 256 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 802 etxebizitza zeuden, 692 familiaren etxebizitza nagusia ziren, 63 bigarren erresidentzia ziren eta 47 hutsik zeuden. 700 etxeak ziren eta 95 apartamentuak ziren. 692 etxebizitza nagusietatik 469 bere jabearen bizilekua ziren, 205 alokairuan okupaturik zeuden eta 18 doan lagata zeuden; 32 etxek gela bat zuten, 30 etxek bi zituzten, 103 etxek hiru zituzten, 163 etxek lau zituzten eta 364 etxek bost zituzten. 488 etxek euren parking plaza propioa zuten azpian. 337 etxetan ibilgailu bat zegoen eta 277 etxetan bat baino gehiago zituzten.\nMartigné-Briand udalerriko biztanleria-piramidea 2009an .\n2007an lan egiteko adina zuten pertsonak 1.072 ziren, horien artean 779 aktiboak ziren eta 293 inaktiboak ziren. 779 pertsona aktiboetatik 709 lanean zeuden (398 gizon eta 311 emakume) eta 70 langabezian zeuden (32 gizon eta 38 emakume). 293 pertsona inaktiboetatik 106 erretiraturik zeuden, 102 ikasten zeuden eta 85 "bestelako inaktibo" gisa sailkaturik zeuden.\n2009an Martigné-Briand udalerrian 701 unitate fiskal zeuden, 1.757 pertsonek osaturik. Pertsona bakoitzeko diru-sarrera fiskalaren mediana urteko 16.397 euro zen.\n2007an zeuden 88 komertzioetatik, 2 janari enpresak ziren, 7 bestelako produktu industrialen fabrikazioko enpresak ziren, 16 eraikuntza enpresak ziren, 19 ibilgailuen saltze eta konpontze enpresak ziren, 1 garraio enpresa zen, 5 ostalaritza eta jatetxe enpresak ziren, 4 finantziazio enpresak ziren, 8 higiezinen enpresak ziren, 11 zerbitzu enpresak ziren, 8 administrazio publikoko enpresak ziren eta 7 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 24 zerbitzu publikoetatik, 1 jendarmeria zen, 2 banku bulegoak, 1 ibilgailuen konpontzeko eta nekazaritza tresnetako lantokia, 1 autoeskola, 2 igeltseroak, 2 margolariak, 4 zurginak, 4 iturginak, 2 argiketariak, 2 ile apaindegiak, 1 jatetxe eta 2 higiezinen agentziak.\n2009an zeuden 10 establezimendu komertzialetatik, 1 brikolaje denda handi zen, 1 120 m2 baino gehiagoko denda zen, 1 120 m2 baino gutxiagoko denda zen, 1 okindegi zen, 1 harategi zen, 1 liburu denda zen, 1 arropa denda zen, 1 altzari denda zen, 1 drogeria zen eta 1 lore-denda zen.\n2000. urtean Martigné-Briand udalerrian 57 nekazaritza-ustiategi zeuden, 1.804 hektarea erabiltzen.\nAzken aldaketa 17 urria 2021(e)an, 19:58(e)tan\nOrriaren azken aldaketa: 17 urria 2021, 19:58.


Hildegard von Bingen - Wikipedia, entziklopedia askea.\nHildegard Von Bingen (1098ko irailaren 16a-1179ko irailaren 17a). Alemaniar abadesa, buruzagi monastiko, mistiko, iragarle, mediku, musikagile eta idazlea.\nFamilia noble bateko alaba, txikitatik agerpenak ikusten zituen, Elizak gerora Jainkoak eraginak zirela konfirmatuko zituenak. Gurasoak, kezkatuta, Disibodenbergeko konbentura entregatu zuten, non latina, grekoa, liturgia, musika eta natur zientziak ikasi zituen. 18 urterekin moja egin zen. 1136an konbentuko zuzendaritza hartu zuen eta 42 urterekin, agerpenik bortitzena nozitu zuen, non bere irudipenak predikatzeko agindua jaso zuen.\nHortik aurrera, bere esperientziak idazten hasi zen. Bere bederatzi liburuetatik Scivias, mistikaren ingurukoa; Liber Vitae Meritorum, etikaren buruzkoa eta Operatione Dei teologiaren ingurukoa nabarmentzen dira. Idazteaz gain, gregoriar musika konposatu zuen, hirurogeitamazazpi kanta eta Ordo Virtutum opera idatzi zituen.\nIkusitako agerpenak Elizak benetakotzat jo zituen arren, erakunde honen eta Hildegarden arteko arremana ez zen beti oso ona izan, mojak bere ustelkeria eta erruki eza salatzen baitzituen. Eva, oinarrizko bekatuaren erruduntzat jotzen zena, errugabe zela esatera ausartu zen, deabruak engainatua izan zela hau bere bizia sortzeko ahalmenagatik inbidiaz jota omen zegoelako. Hau gutxi balitz, harreman sexualak batasun espiritual gisa aurkezten ausartu zen. Gatazkaren unerik gogorrena, Hildegardek eta bere konbentuko mojek iraultzaile gazte bat ehortzi zutenean eman zen. Gaztea deskomekatua zegoen eta Elizaren arabera, ez zuen hilobiratzea merezi. Hau dela eta, Hildegardi musika ekoiztea debebatu zioten (gerora barkatu zioten arren). 90 urtetik gora zituela hil zen.\nCommonsen badira fitxategi gehiago, gai hau dutenak: Hildegard von Bingen\nOrrialdearen azken aldaketa: 09:24, 13 iraila 2013.